Aelod o'r Pwyllgor yn creu Tlws Rhyddiaith y Dysgwyr | Eisteddfod Genedlaethol\nAelod o'r Pwyllgor yn creu Tlws Rhyddiaith y Dysgwyr\nWyddoch chi fod yr Eisteddfod Genedlaethol yn cynnig llawer o gystadlaethau arbennig ar gyfer dysgwyr?\nCeir cystadlaethau llwyfan ac ysgrifennu i ddenu dysgwyr o bob lefel ac mae gwobrau hael i’w hennill. Felly, beth bynnag sy’n mynd â’ch bryd, mae’n sicr y bydd cystadleuaeth yma i’ch denu.\nUn o gystadlaethau blaenaf Adran y Dysgwyr yw’r Tlws Rhyddiaith, a roddir am ddarn o ryddiaith o hyd at 500 gair ar y testun ‘Llanw’ eleni. Y beirniad yw Angharad Price, a cheir gwobr o £75 yn rhoddedig gan Ysgol Uwchradd Caergybi, gyda Vernon a Valmai Jones, Llanfairpwll yn rhoi’r Tlws.\nAelod o Bwyllgor y Dysgwyr sy’n gyfrifol am y Tlws eleni, Gerry Sanger, ac mae’n ddehongliad o aderyn sy’n adnabyddus i drigolion yr Ynys, y pâl. Gyda’i waelod ar ffurf siâp Ynys Môn, ac wedi’i gerfio o bren collen Ffrengig, pren Jelutong o Falaysia yw gwneuthuriad y pâl ei hun, a’r graig o dan ei draed.\nMeddai Elwyn Hughes, Cadeirydd Pwyllgor Dysgwyr Eisteddfod Ynys Môn, “Mae pawb ohonom ym Môn yn gyfarwydd â’r pâl, ac mae’r tlws hwn yn dal cymeriad yr aderyn yn berffaith. Rydym mor ddiolchgar i Gerry am fynd ati i’w greu, a gobeithio’n arw y bydd rhywun yn ei ennill. Mae’r ffaith mai un o ddysgwyr Môn sy’n gyfrifol am ei greu yn ei wneud yn fwy arbennig.\n“Mae’r pwyllgor yn parhau’n brysur iawn yn trefnu gweithgareddau Maes D (Pabell y Dysgwyr). Mae’n argoeli i fod yn amserlen dda, llawn hwyl! – Rhywbeth at ddant pawb! Felly cofiwch alw draw yn ystod yr wythnos.\n“Cofiwch hefyd am y dyddiadau cau hollbwysig – 1 Ebrill ar gyfer y cystadlaethau ysgrifennu a 1 Mai ar gyfer cystadlu ar y llwyfan. Felly ewch ti i baratoi.”\nMae gwybodaeth am yr holl gystadlaethau i ddysgwyr ar gael yn y llyfryn Beth amdani? sydd ar gael o’r Ganolfan Cymraeg i Oedolion lleol, Menter Iaith Môn a llyfrgelloedd yr ynys. Mae copi pdf ar gael ar dudalen Maes D ar wefan yr Eisteddfod, www.eisteddfod.cymru/mon-2017/maes-d.\nAm ragor o wybodaeth am gystadlaethau ar gyfer dysgwyr, cysylltwch â Cathryn Lowri Griffith, Swyddog Hyrwyddo’r Gymraeg cathryn@eisteddfod.org.uk, neu ffoniwch 0845 4090 400.


Ehangu apwyntiadau gyda meddygon dros y we ledled Cymru | LLYW.CYMRU\nEhangu apwyntiadau gyda meddygon dros y we ledled Cymru\nY Gweinidog Iechyd yn dweud bod galwadau fideo i feddygon teulu yn allweddol i barhau â gwasanaethau gofal iechyd wrth frwydro yn erbyn COVID-19.\nGall pob meddygfa yng Nghymru gael mynediad i system newydd sy’n galluogi i bobl gael apwyntiadau ar-lein gyda’u meddyg teulu a gweithwyr gofal iechyd proffesiynol eraill.\nDrwy gydweithio, lluniodd Llywodraeth Cymru a TEC Cymru gynnig ar gyfer darparu’r gwasanaeth ymgynghoriadau fideo yn gyflym iawn i bob meddyg teulu yng Nghymru fel ymateb i bandemig y Coronafeirws (COVID-19). Roedd y gwasanaeth eisoes yn rhan o dreial ym Mwrdd Iechyd Prifysgol Aneurin Bevan.\nYn ogystal â helpu pobl i gadw at y rheolau aros gartref, bydd y system newydd yn galluogi i feddygon a nyrsys sy’n hunan-ynysu, ond yn fodlon ac yn gallu gweithio, barhau i wasanaethu eu cymunedau.\nBydd ymgynghoriadau o bell yn helpu meddygfeydd i gadw staff rheng flaen a’u cleifion yn ddiogel drwy leihau’r risg o ledaenu’r coronafeirws wrth i Gymru wynebu ail wythnos o reolau aros gartref llym.\nDywedodd y Gweinidog ar gyfer Iechyd a Gwasanaethau Cymdeithasol Vaughan Gething:\nMae arloesi fel hyn yn galluogi’r llywodraeth i helpu staff rheng flaen i gadw pobl yn ddiogel ac yn iach yn ystod yr amseroedd digynsail yma. Mae hefyd yn golygu haen arall o warchodaeth i staff y GIG.\nRydyn ni’n newid y ffordd mae’r GIG yn gweithredu. Drwy gynnig apwyntiadau dros y ffôn ac ar fideo, gallwn leihau’r pwysau ar staff rheng flaen a rhoi cefnogaeth well i bobl gyda gwybodaeth a chyngor am gyswllt diangen. Rydyn ni’n edrych yn awr ar gam nesaf y gwasanaeth hwn, a fydd yn cynnwys ei ehangu i lefydd fel ysbytai.\nBydd apwyntiadau fideo’n cael eu cynnig os yw meddygon eisiau mwy o wybodaeth nag y gall galwad ffôn ei darparu. Yn yr achosion hyn, gall meddygfeydd ddarparu cyfarwyddiadau syml am sut gall pobl gael gafael ar y dechnoleg am ddim a hawdd ei defnyddio a fydd yn gweithio gyda’u ffôn clyfar, eu tabled neu eu cyfrifiadur personol.\nBydd staff byrddau iechyd TEC Cymru sy’n gweithio gyda thimau rheng flaen ledled Cymru’n cael eu hyfforddi yn y system newydd, gyda 290 o feddygon teulu ar draws 73 o feddygfeydd wedi cael eu hyfforddi eisoes ar y platfform newydd. Mae mwy na 430 o ymgynghoriadau fideo wedi cael eu cynnal ers ei lansiad ar 16 Mawrth.\nDywedodd Mike Ogonovsky, cyfarwyddwr cyswllt ar gyfer gwybodeg ym Mwrdd Iechyd Prifysgol Aneurin Bevan:\nMae’r rhaglen hon yn dangos sut rydyn ni’n ehangu ein hadnoddau i gefnogi clinigwyr sydd wedi gofyn am ffordd amgen o gyflwyno gofal i’w cleifion. Mae eisoes wedi rhoi llawer o foddhad cael adborth mor bositif gan glinigwyr a chleifion.\nDylai darparwyr gofal iechyd sydd eisiau cael gwybodaeth a hyfforddiant pellach am Wasanaeth Ymgynghoriadau Fideo GIG Cymru fynd i digitalhealth.wales/tec-cymru/vc-service.


Cymerwch ran yn ein digwyddiad Gwneud Gwahaniaeth ym mis Medi | Snowdonia Society\nPostiwyd 29 Awst 2017 Categori: Digwyddiadau, Gwirfoddoli, Newyddion\nYmunwch â ni ar y ddigwyddiad Penwythnos gwneud gwahaniaeth yma ar Dydd Gwener 29 a Dydd Sadwrn 30 o Fedi i helpu gwarchod a gwella harddwch a rhinweddau arbennig y Parc Cenedlaethol.\nCliciwch yma i gofrestru ar lein\nRhad ac am ddim i bob gwirfoddolwr sy’n cymryd rhan!\nGallwch ddisgwyl llwyth o actifeddau cadwraeth ymarferol a’r cyfle i wersylla yn Craflwyn, ger Beddgelert. Mae’r gweithgareddau mewn partneriaeth a’r Ymddiriedolaeth Genedlaethol, Cadwch Gymru’n Daclus, Ymddiriedolaeth Natur Gogledd Cymru a llawer fwy, a bydd yn cynnwys:\nRheoli cynefin gwlyptiroedd\nClirio sbwriel ar yr Wyddfa\nCynnal llwybrau troed\nA thaith Natur â Chwedlau ar bnawn Gwener gyda noson o gerddoriaeth a bwyd yn un o’r llefydd harddwch yn Eryri. Nodwch fod cludiant am ddim ar gael o/i Fangor ar y dydd Sadwrn i’r rhai sydd â diddordeb mynychu am un ddiwrnod yn unig. Rydym yn edrych ymlaen at eich gweld yno!\nAm ymholiadau cyffredinol ar gyfer y ddigwyddiad penwythnos yma, cysylltwch â Claire ar: claire@snowdonia-society.org.uk


Vevox (Cymraeg) | University of South Wales\nMae Vevox yn offeryn ymateb sy'n caniatáu i "gyflwynwyr" ryngweithio â myfyrwyr a chynulleidfaoedd eraill drwy arolygon, ymatebion testun, neu gwestiynau amlddewis sy'n cael eu harddangos drwy eu dyfeisiau symudol (iPad, gliniadur, cyfrifiadur pen desg, ffôn symudol). Yr enw ar sesiynau Vevox yw "cyfarfodydd" a gallan nhw gasglu ymatebion gan hyd at 500 o gyfranogwyr.\nSut i gael cyfrif/manylion mewngofnodi\nMae Vevox yn galluogi cael adborth ar y pryd gan eich myfyrwyr a gellir ei ddefnyddio i wella ymgysylltiad a chyfranogiad mewn darlithoedd wyneb yn wyneb. Mae defnyddio Vevox yn hwyluso trafodaeth ac yn galluogi pob myfyriwr i gymryd rhan weithredol yn eu dysgu h.y. mae'n offeryn cynhwysol. Mae enghreifftiau o sut y gellir defnyddio Vevox yn cynnwys:\nIntegreiddio â PowerPoint: gellir cynnal arolygon byw yn eich cyflwyniad.\nPleidleisio/pleidleisiau byw y tu allan i PowerPoint.\nPostio cwestiynau i gasglu ymatebion.\nCymedroli ymatebion cyn eu harddangos.\nMae rhagor o wybodaeth am Vevox ar eu tudalennau Cyflwyniad i Vevox.\nSut i gael cyfrif/manylion mewngofnodi.\nI gofrestru am gyfrif Vevox, anfonwch e-bost at Carl Sykes neu ewch i dudalen cofrestru am gyfrif Vevox Prifysgol De Cymru.\nMae'r canllawiau canlynol, a llawer mwy, ar gael o dudalennau cymorth Vevox ac ar Sianel YouTube Vevox:\nCyflwyniad i restr chwarae YouTube Vevox.\nRhestr chwarae YouTube ar bleidleisio PowerPoint.\nCwestiynau cyffredin Vevox.\nCyflwyno cais am gymorth.\nMae tîm TEL yn hapus i roi cyngor a chymorth am y ffordd orau o ddefnyddio Vevox i wella dysgu ac addysgu. Cysylltwch â phartner eich cyfadran am ragor o wybodaeth.\nCynhelir gweithdai ymarferol ar sut i ddechrau defnyddio Vevox yn rheolaidd. Chwiliwch am fanylion ar iTrent ac i archebu lle.\nNeu gallech gofrestru ar gyfer un o'r sesiynau 'Cychwyn Cyflym' wythnosol ar-lein sy'n cael eu trefnu gan Vevox ar gyfer pobl sy'n awyddus i ddechrau defnyddio'r offeryn gyda'u myfyrwyr. Er mwyn gweld rhestr lawn o'r holl sesiynau sydd ar y gweill, ac i archebu lle, ewch i dudalen Gweminarau Vevox.\nMae enghreifftiau o sut mae Vevox yn cael ei ddefnyddio ym maes addysg ar gael ar dudalen Astudiaethau Achos Vevox ac ar restr chwarae Vevox ym maes addysg ar YouTube.


by Gwydion Davies | 11 Mawrth, 2018\nDatgelodd un o delynorion pennaf Cymru y bydd perfformiad cyntaf darn newydd o gerddoriaeth i gofio am foddi dadleuol pentref Capel Celyn yn achlysur hynod emosiynol iddi.\nArweiniodd taid Sioned Williams, Huw T Edwards, yr ymgyrch yn erbyn boddi Capel Celyn yng Nghwm Tryweryn ger Y Bala yn 1965 i greu cronfa ddŵr i ddarparu dŵr i ddinas Lerpwl a Chilgwri.\nEr i’r protestiadau ffyrnig fod yn aflwyddiannus yn y pen draw, roedd boddi’r pentref yn foment arwyddocaol yng ngwleidyddiaeth Cymru a dywedir i’r digwyddiad ail-danio cenedlaetholdeb Cymreig.\nAr ôl bron i 30 mlynedd bydd y delynores, sy’n dod yn wreiddiol o’r Sychdyn yn Sir y Fflint, yn rhoi’r gorau i’w gwaith fel Prif Delynor Cerddorfa Symffoni’r BBC, ac mi gomisiynwyd y gwaith, Boddi Capel Celyn, ganddi ar ei phen-blwydd yn 60 oed.\nHi fydd yn chwarae’r darn, a ysgrifennwyd gan y cyfansoddwr Michael Stimpson, yng Ngŵyl Delynau Ryngwladol Cymru yn Eglwys y Santes Fair yng Nghaernarfon ar ddydd Llun y Pasg, Ebrill 2.\nBydd uchafbwyntiau eraill yr ŵyl, sydd yn ei phedwaredd blwyddyn, yn cynnwys dathliad o fywyd a gwaith y telynor byd-enwog, Dr Osian Ellis, i nodi ei ben-blwydd yn 90 oed.\nYn ogystal â bod yn Athro’r Delyn yn yr Academi Gerdd Frenhinol, bu Dr Ellis am flynyddoedd lawer yn Brif Delynor Cerddorfa Symffoni Llundain, ac roedd gan Benjamin Britten gymaint o feddwl ohono nes iddo ysgrifennu ei Harp Suite yn arbennig ar ei gyfer.\nBydd dros 100 o delynorion o wledydd mor bell i ffwrdd â Siapan, America, Rwsia a Gwlad Thai yn dod i’r ŵyl, sy’n defnyddio Galeri yng Nghaernarfon fel ei phrif leoliad, o Sul y Pasg, Ebrill 1 i ddydd Sadwrn, Ebrill 7.\nYn ôl yn y 1960au, roedd Huw T Edwards yn arweinydd undeb llafur dylanwadol gyda’r Undeb Gweithwyr Trafnidiaeth a Chyffredinol yng ngogledd Cymru ac fe’i etholwyd yn gadeirydd ymgyrch Achub Tryweryn, rhywbeth y mae Sioned Williams yn hynod falch ohono.\nMeddai: “Rwy’n cofio eistedd ar lannau Llyn Celyn fel merch ifanc gyda Thaid ac roeddwn i’n synhwyro rhyw deimlad o dristwch mawr sy’n parhau gyda mi hyd heddiw. Rwyf wedi ymweld â’r fan sawl gwaith ers hynny a myfyrio ar y digwyddiadau ofnadwy na ddylent fod wedi digwydd.\n“Mae’r gwaith gan Michael Stimpson mor ingol a chyngerdd Caernarfon fydd y perfformiad cyntaf yng Nghymru o’r gwaith a bydd yn cael ei berfformio ym mhresenoldeb y cyfansoddwr gan fod Michael Stimpson ei hun yn bwriadu bod yno.\n“Rwy’n gobeithio y bydd pobl yn cael cyfle i fyfyrio unwaith eto wrth iddynt wrando ar waith hudolus a hyfryd.”\nYchwanegodd: “Chwaraeodd fy Nhaid, Huw T Edwards, ran bwysig wrth geisio atal y boddi ac mi geisiodd tri dyn, Owain Williams, Emyr Llewelyn Jones a John Albert Jones, a fu farw ym mis Tachwedd y llynedd, ffrwydro transfformer trydan ar safle’r argae.\n“Mae’n debyg fod Taid wedi talu arian mechnïaeth i gael un o’r tri allan o’r carchar.”\n“Mae cyfansoddiad Michael Stimpson yn waith mor rhyfeddol a hyfryd, sy’n gwneud cyfiawnder â’r hyn yr oedd pobl yn ei deimlo, y dinistr llwyr wrth i’r dŵr ruthro i mewn i’r cwm a boddi’r capel, swyddfa’r post, tŷ cwrdd y Crynwyr a’r bythynnod.”\nAc, ar ddechrau’r perfformiad, bydd Sioned yn darllen cerdd, ‘Tryweryn’, a ysgrifennwyd gan ei thad Huw T Edwards a’i chyhoeddi yn ei gyfrol o gerddi Cymraeg, sef ‘Tros F’ysgwydd’ mewn llyfr o’i gerddi Cymraeg,.”\nYn gyn-ddisgybl i gyfarwyddwr yr ŵyl, Elinor Bennett, aeth Sioned ymlaen i astudio yn yr Academi Gerdd Frenhinol lle cafodd ei dysgu gan Dr Osian Ellis.\nSioned oedd yr ail delynor yn unig i ennill y Diploma Datganiad, yr arholiad perfformiad uchaf ei glod yn yr Academi Frenhinol, ac Elinor Bennett oedd y cyntaf.\nBu’n teithio ar draws y byd fel unawdydd telyn am bron i 20 mlynedd ac mae wedi cyflwyno ei rhaglenni radio ei hun ar Radio 4 a’r World Service, a hi oedd y cerddor cyntaf o Brydain i ennill gwobr nodedig y Concert Artist Guild yn Efrog Newydd.\nFodd bynnag, ar ôl arwyddo contract i fod yn Brif Delynor gyda Cherddorfa Symffoni’r BBC yn 1990, cafodd Sioned y diagnosis ysgytwol ei bod yn dioddef o anhwylder genetig prin – clefyd McArdle, sef anhwylder storio glycogen.\nMeddai: “Fedra ddim mynegi’r holl emosiynau a brofais bryd hynny. Fodd bynnag, mi benderfynodd fy nghalon reoli fy mhen a dyma ni 28 mlynedd yn ddiweddarach ac rwy’n dal i fod yn delynores.\n“Ond ar ôl 28 o flynyddoedd cyffrous yn gweithio gyda’r cyfansoddwyr a’r arweinyddion mwyaf rhyfeddol yn y byd, byddaf yn gadael fy swydd ac yn cynnal cyngerdd olaf gyda’r gerddorfa o dan faton Syr Andrew Davis yn y Barbican ar Ebrill 13. Byddaf wedyn yn canolbwyntio ar ddilyn anturiaethau cerddorol eraill. Fy mwriad yw parhau i chwarae’r delyn am byth. Fedra i ddim rhoi’r gorau iddi!”\nYn ôl Elinor Bennett, bydd y cyngerdd gyda Sioned am 7.30yh ar ddydd Llun y Pasg yn Eglwys y Santes Fair, Caernarfon yn achlysur bythgofiadwy a theimladwy iawn.\nDywedodd: “Mae’r ffaith bod taid Sioned wedi arwain yr ymgyrch yn erbyn dinistrio a boddi Capel Celyn yn ychwanegu cyffyrddiad personol go iawn i’r hyn sy’n parhau i fod yn fater emosiynol i lawer o Gymry.\n“Rwy’n rhannu atgofion Sioned gan fod fy nhad, Emrys Bennett Owen, hefyd yn rhan o’r ymgyrch i achub y pentref ac, fel cadeirydd Cyngor Gwledig Penllyn, roedd yn rhan o’r ddirprwyaeth a aeth i lobïo AS Lerpwl, Bessie Braddock .\n“Rwy’n falch iawn y bydd y cyngerdd hefyd yn cynnwys cerddoriaeth wych ar gyfer lleisiau a thelyn deires gan gyfansoddwyr enwog – John Rutter, Benjamin Britten, Gustav Holst a’i ferch, Imogen Holst a fu’n gweithio gydag Osian Ellis yng Ngŵyl Benjamin Britten yn Aldeburgh.\n“Bydd yn bleser arbennig croesawu cantorion nodedig Côr Palestrina Cadeirlan y Santes Fair, Dulyn gyda’u Cyfarwyddwr, Dr Blanaid Murphy, i berfformio pedwar gwaith amheuthun ar gyfer côr a thelyn gyda Sioned Williams ac Anne Denholm, Telynores Swyddogol Tywysog Cymru.\n“Bydd yn noson anhygoel!”\nby Gwydion Davies | 9 Mawrth, 2018\nby Gwydion Davies | 7 Mawrth, 2018\nby Gwydion Davies | 5 Mawrth, 2018


Cefnogi’r frwydr dros gyfiawnder i bobl ddu – Golwg360\n2,000 yn cymryd rhan mewn digwyddiad Black Lives Matter yng Nghaerdydd\nProtest yn dilyn marwolaeth George Floyd gan gefnogwyr Black Lives Matter\nMae tua 2,000 o bobl wedi cymryd rhan mewn rali Black Lives Matter yng Nghaerdydd i ddangos eu cefnogaeth i brotestwyr yn erbyn marwolaeth George Floyd yn America.\nMae protestwyr wedi bod yn heidio i Barc Bute yn gwrando ar siaradwyr yn trafod yr anghyfiawnder mae pobl ddu yn ei wynebu ledled y byd.\nRoedd y brotest yn heddychlon, gyda’r torfeydd yn gyffredinol yn cadw at ymbelláu cymdeithasol o ddwy fetr, a llawer yn gwisgo masgiau a menig.\n“Mae’n llonni fy nghalon i weld cymaint o bobl yma, meddai un o’r siaradwyr, Gabin Kongolo.\n“Fe wyddon ni fod feirws o gwmpas, ond mae feirws mwy, sef hiliaeth.\n“Does arnon ni ddim eisiau cael ein lladd yn y stryd, mewn gwaed oer, dim ond am y ffordd y cawson ni ein geni. Mae arnon ni eisiau gwell i’n pobl, a hawliau cyfartal, cyfleoedd cyfartal.”\nDywedodd un arall o’r siaradwyr, Andrew Ogun, 22 oed, fod marwolaeth George Floyd wedi “tanio matsen” i bobl yng Nghymru.\n“Mae pobl yn rhwystredig, mae pobl wedi blino, mae pobl eisiau i’w lleisiau gael eu clywed,” meddai.\n“Allwn ni ddim dweud bod creulondeb yr heddlu cynddrwg yma ag yw yn yr Unol Daleithiau. Ond er hynny, mae’n rhaid i’r rhagfarn yn erbyn pobl ddu newid.\n“Dw i’n 10 gwaith mwy tebygol o gael fy stopio gan yr heddlu. Dw i wedi cael fy stopio heb ddim rheswm dilys pan ydw i’n gwneud pethau da, yn gwneud pethau artistig, oherwydd sut ro’n i’n edrych.\n“Y prif beth sydd angen ei wthio yw newid yn y cwricwlwm. Mae angen cael ymwybyddiaeth glir o’r rôl mae Prydain wedi ei chwarae yn hanes pobl ddu, a’r rôl mae pobl ddu wedi ei chwarae yn hanes Prydain.”\nRoedd y brotest yn rhan o gyfres o ddigwyddiadau ledled Ewrop, America ac Awstralia mewn ymateb i’r ffordd y cafodd George Floyd ei ladd gan blismon yn Minneapolis ar 25 Mai. Cafodd digwyddiadau eraill eu cynnal ym Mangor a Chaerffili, ac mae un wedi’i drefnu yng Nghasnewydd ddydd Iau.


Scarlets allan o Gwpan Her Ewrop ar ôl colli o 11-6 yn Toulon – Golwg360\nScarlets allan o Gwpan Her Ewrop ar ôl colli o 11-6 yn Toulon\nOnd y prif hyfforddwr Glenn Delaney yn dweud ei fod yn "eithriadol o falch" o'r tîm\nMae’r Scarlets allan o Gwpan Her Ewrop ar ôl colli o 11-6 yn Toulon neithiwr (nos Sadwrn, Medi 19), ond mae’r prif hyfforddwr Glenn Delaney yn dweud ei fod e’n “eithriadol o falch” o’r tîm.\nCafodd eu gobeithion eu chwalu yn hwyr yn y gêm wrth i Steff Evans fethu â chyrraedd y llinell gais wrth gael ei daclo gan Gabin Villiere bum metr yn brin ar ôl rhedeg o’r llinell hanner, ac fe darodd yr eilydd Tyler Morgan y bêl ymlaen wrth gael ei yrru tua’r llinell o’r lein agos.\nDaeth y cais allweddol i Toulon ar ôl 55 munud gan yr wythwr Sergio Parisse, ar ôl i’w ymdrech yn yr hanner cyntaf gael ei dileu yn sgil pàs ymlaen.\nYr hanner cyntaf\nFe wnaeth y Scarlets ymosod o’r gic gyntaf, wrth i’r bachwr Ken Owen droi’r bêl drosodd yn ardal y dacl i gynnig cic at y pyst i Leigh Halfpenny o’r llinell hanner.\nDaeth cyfle i Toulon am gais ar ôl 13 munud wrth i’r cefnwr Daniel Ikpefan gael ei daclo’n wych gan Halfpenny ychydig fetrau’n brin o’r llinell gais.\nDdeng munud yn ddiweddarach, cafodd y Ffrancwyr gyfle arall pan gollodd Jake Ball y bêl wrth ymosod, wrth i Sergio Parisse fanteisio a thaflu’r bêl rhwng ei goesau i ddod o hyd i Ikpefan, wrth iddo ddechrau symudiad arweiniodd at Parisse yn croesi.\nOnd fe welodd y dyfarnwr fideo bàs ymlaen yn ystod y symudiad.\nDyblodd y Scarlets eu mantais gyda chic gosb wrth i Romain Taofifenua daclo Gareth Davies heb y bêl 30 metr o’r llinell gais.\nMethodd Baptiste Serin â chic o 45 metr yn fuan wedyn.\nMantais o 6-0, felly, i’r Scarlets ar yr egwyl.\nGallai’r Scarlets fod wedi ymestyn eu mantais ymhellach yn gynnar yn yr ail hanner pan gafodd Halfpenny gic at y pyst am bêl oedd wedi cael ei tharo ymlaen yn fwriadol gan Toulon.\nOnd manteisiodd y Ffrancwyr ar ei gic aflwyddiannus, ac fe gawson nhw gic at y pyst ar ôl 52 munud, ac un arall ar ôl 69 munud yn fuan ar ôl cais Parisse.\nEr i’r Scarlets golli Halfpenny a McNicholl yn hwyr yn y gêm, daeth un cyfle arall wrth i Tyler Morgan hyrddio tua’r llinell, cyn gollwng ei afael ar y bêl.\nYmateb i’r gêm\nAc mae pryderon i Gymru hefyd yn dilyn y gêm, ar ôl i Leigh Halfpenny (cyfergyd) a Johnny McNicholl (ffêr) gael eu hanafu.\n“Dw i’n eithriadol o falch o’r ymdrech ond fel criw, roedden ni’n siomedig,” meddai Glenn Delaney.\n“Fe wnaethon ni siarad ar ôl y gêm am yr eiliadau allweddol ar y diwedd pan gawson ni gyfle.\n“Cawson ni gwpwl ohonyn nhw ac mae’n rhaid i ni eu cymryd nhw.\n“Byddwn ni’n onest am y peth, ond alla i ddim gweld bai o gwbl o ran yr ymdrech – roedd hi’n enfawr.”\n“Dw i ‘nôl” – Gareth Bale yn ymuno â Spurs ar fenthyg am dymor\nY Cymro'n falch o gael dychwelyd i'w hen glwb yn Llundain\nGohirio gêm merched Cymru yn erbyn yr Alban\nDyma'r ail dro i'r gêm gael ei gohirio eleni oherwydd Covid-19\ngan Lleu Bleddyn, 30 Hydref


Apr 3, 2022 Cynllun ffermio cynaliadwy, Economi Wledig Cymru, Lesley Griffiths AS, Llywodraeth Cymru\nMEWN datganiad ysgrifenedig Cynllun Ffermio Cynaliadwy mae Lesley Griffiths, y Gweinidog Materion Gwledig a Gogledd Cymru, a’r Trefnydd wedi mesurau i gefnogi’r economi wledig a’r newid i’r Cynllun Ffermio Cynaliadwy\n“Ar y cyd â’r Gweinidog Newid Hinsawdd, rwyf yn nodi fy nghynlluniau heddiw i ddarparu pecyn cymorth i ffermwyr, coedwigwyr, rheolwyr tir a busnesau bwyd a fydd werth dros £227 miliwn dros y tair blynedd ariannol nesaf i gefnogi cydnerthedd yr economi wledig a’n hamgylchedd naturiol.\nRwy’n cydnabod y rôl hollbwysig y mae ein hardaloedd gwledig yn ei chwarae ym mywyd Cymru. Yn gyfoethog o ran adnoddau naturiol, maen nhw’n cefnogi ein cymunedau a’n bywoliaeth ac yn ein helpu i adeiladu economi werdd newydd, gan ymateb i’r argyfyngau natur a hinsawdd sy’n ein hwynebu. Rydym yn dibynnu ar ein ffermwyr ar gyfer cynhyrchu bwyd cynaliadwy, er budd diogelwch bwyd yng Nghymru ac yn fyd-eang. Diben y cyllid hwn yw sicrhau bod cefnogaeth yn parhau ar gyfer gweithredoedd pwysig oedd arfer cael eu hariannu gan Raglen Datblygu Wledig yr UE. Mae hyn yn adlewyrchu ein bwriad i gefnogi cyflymder a graddfa’r newid sydd ei angen fel rhan o’n 10 mlynedd o weithredu ar newid hinsawdd, er mwyn gallu trosglwyddo i Gymru gryfach, wyrddach a thecach.\nBydd cymorth ariannol i ffermwyr, rheolwyr tir a sectorau gwledig cysylltiedig dros y tair blynedd nesaf yn cael ei ddarparu drwy fframwaith hyblyg ar draws y themâu canlynol:\nRheoli tir ar raddfa fferm – darparu cymorth ar gyfer camau rheoli tir cynaliadwy ar y fferm;\nGwelliannau amgylcheddol ar ffermydd – gan gynnwys ffocws ar reoli maetholion, gwella effeithlonrwydd tanwydd a phorthiant, gan ymgorffori dulliau economi gylchol ac annog y defnydd o ynni adnewyddadwy;\nEffeithlonrwydd ac arallgyfeirio ar ffermydd– gan gynnwys helpu ffermydd i fod yn fwy effeithlon drwy fuddsoddi mewn technoleg ac offer newydd a chynnig cyfleoedd ar gyfer arallgyfeirio amaethyddol;\nRheoli tir ar raddfa tirwedd – darparu atebion sy’n seiliedig ar natur ar raddfa tirwedd, drwy ddull cydweithredol amlsectoraidd;\nCoetiroedd a choedwigaeth- cefnogi ein hymrwymiad o greu 43,000 hectar o goetiroedd erbyn 2030 a chefnogi’r gwaith o greu strategaeth ddiwydiannol sy’n seiliedig ar bren; a\nCadwyni cyflenwi bwyd a ffermio – creu diwydiant bwyd a diod cryf a bywiog yng Nghymru sydd ag enw da yn fyd-eang am ragoriaeth gydag un o’r cadwyni cyflenwi mwyaf cyfrifol yn amgylcheddol ac yn gymdeithasol yn y byd.\nBydd y fframwaith yn cyd-fynd â’r gwaith o ddatblygu’r Cynllun Ffermio Cynaliadwy, a fydd yn gwobrwyo ffermwyr a rheolwyr tir am y gwaith a wnânt i ymateb i heriau’r argyfyngau hinsawdd a natur ochr yn ochr â chynhyrchu bwyd yn gynaliadwy. Mae hefyd am sicrhau ein bod yn rheoli ein tir drwy gydweithio a gweithio mewn partneriaeth yn fwy, gan wneud hynny ar draws y dirwedd. Bydd hyn yn cefnogi ein hymrwymiadau bioamrywiaeth, ein huchelgeisiau sero net a’n haddasiadau ehangach i newid hinsawdd.\nMae swyddogion wedi bod yn datblygu cynlluniau i gefnogi’r themâu hyn a byddant yn ymgysylltu â phartneriaid wrth i waith dylunio manwl barhau. Rwyf yn cydnabod nad oes amser i wastraffu, felly yn yr wythnosau a’r misoedd nesaf bydd nifer o gynlluniau’n agor i geisiadau, gyda chyfanswm gwerth dros £100 miliwn. Mae manylion y cynllun i’w gweld yn Atodiad 1.\nMae trafodaethau yn parhau gyda Phlaid Cymru ynglŷn â gweithredu ar ymrwymiadau’r Cytundeb Cydweithio. Mae’r rhain yn cynnwys gweithio gyda’r gymuned ffermio i annog creu coetiroedd ar dir llai cynhyrchiol a trwy ddulliau amaeth-goedwigaeth a chynnal perthi ac ymylon caeau, a trwy archwilio ffyrdd o ennyn buddsoddiadau ar gyfer creu coetiroedd sydd yn sicrhau perchnogaeth a rheolaeth leol. Rwyf yn edrych ymlaen at weithio ar hyn gyda’n gilydd.\nBydd mwy o gynlluniau’n cael eu lansio ar ôl i swyddogion gael cyfle i ymgysylltu â phartneriaid. Byddaf yn cyhoeddi buddsoddiad ychwanegol yn yr economi wledig dros y tair blynedd nesaf, wrth i ni barhau i drosglwyddo i’r Cynllun Ffermio Cynaliadwy, hyrwyddo cynhyrchiant bwyd cynaliadwy, a chefnogi’r economi wledig ar y llwybr tuag at Gymru sero net sy’n bositif o ran natur.”


Cyfoeth Naturiol Cymru / Cael gwared â thrawstiau Aberdaugleddau\nCael gwared â thrawstiau Aberdaugleddau\nBydd thrawstiau a osodwyd yn gynharach yn y mis yn nyfrffordd Aberdaugleddau i gyfyngu gollyngiad olew, yn cael eu symud oddi yno yfory (dydd Iau 17 Ionawr).\nMae Cyfoeth Naturiol Cymru (CNC) ac asiantaethau partner wedi parhau i gynnal arolwg o’r ardaloedd yr effeithiwyd arnynt ers y digwyddiad ar y 3 Ionawr, ac maent yn fodlon eu bod wedi rheoli lledaeniad cymaint â phosibl o’r olew.\nCliriodd tîm glanhau Valero unrhyw olew a ddarganfuwyd ar draethau lleol yn unol â chyngor swyddogion CNC.\nMae’r ymchwiliad i sut ddigwyddodd y gollyngiad olew hwn, a’r un blaenorol ym mis Rhagfyr 2018, yn parhau.\nYn dilyn asesiadau pellach ac archwiliad o’r pibellau olew effeithiwyd arnynt, mae Valero bellach yn credu fod yna 500 litr o olew wedi cael ei ollwng yn ystod y digwyddiad ar y 3 Ionawr - llawer llai na’r hyn ofnwyd yn wreiddiol.\nEr hynny bydd pibellau olew yn aros ar gau ar ôl i CNC gymryd camau'r wythnos diwethaf i atal eu defnydd. Ni fydd CNC yn caniatáu Valero i ailagor y pibellau hyd nes byddant yn fodlon, eu bod yn medru gweithredu heb amharu ar yr amgylchedd lleol.\nMeddai Andrea Winterton, Rheolwr Gweithrediadau Cyfoeth Naturiol Cymru:\n“Yn dilyn ymateb cyflym gan bawb dan sylw, mae llawer o’r llygredd wedi’i atal rhag lledaenu a’i lanhau’n gyflym, gan leihau’r effaith gallai fod wedi’i gael ar fywyd gwyllt a’r amgylchedd.\n“Byddwn ni a’n partneriaid yn dal ati i fonitro’r sefyllfa ac yn ymateb i unrhyw adroddiadau pellach o olew sy’n golchi i’r lan yn ystod y wythnosau nesaf.\n“Mae Valero yn parhau i gefnogi ein hymdrechion ac yn cydweithredu gyda’n hymchwiliadau i sut ddigwyddodd y gollyngiad. Hefyd mae ein hymchwiliad yn parhau wrth i ni ystyried pa gamau pellach mae angen i ni gymryd i atal hyn rhag digwydd eto.”\nMae CNC yn gofyn i bobl sy’n byw yn yr ardal i roi gwybod am unrhyw arwyddion o lygredd drwy ffonio’r llinell gymorth digwyddiadau 24/7 ar 0300 065 3000.\nMae’r ymateb amlasiantaethol i’r digwyddiad hwn wedi cynnwys y sefydliadau canlynol: CNC, Cyngor Sir Penfro, Parc Cenedlaethol Arfordir Penfro, Awdurdod Porthladd Aberdaugleddau, Asiantaeth y Môr a Gwylwyr y Glannau, Iechyd Cyhoeddus Cymru, Asiantaeth Safonau Bwyd.


Hunaniaith – ystyried yr opsiynau gorau ar gyfer dyfodol Menter Iaith Gwynedd\nCartref > Y Cyngor > Newyddion > Datganiadau i'r wasg > Hydref 2020 > Hunaniaith – ystyried yr opsiynau gorau ar gyfer dyfodol Menter Iaith Gwynedd\nMae adroddiad fydd yn cael ei ystyried gan Gabinet Cyngor Gwynedd yn argymell sefydlu tasglu i adnabod y ffordd orau o sicrhau fod Hunaniaith – menter iaith y sir – yn cyflawni i’w llawn botensial dros y blynyddoedd i ddod.\nAr hyn o bryd, yn wahanol i fentrau iaith eraill Cymru, mae Hunaniaith wedi ei lleoli fel gwasanaeth o fewn strwythurau Cyngor Gwynedd.\nFel rhan o’u gwaith, mae swyddogion Hunaniaith yn gyfrifol am ystod eang o gynlluniau i hyrwyddo a chynyddu’r defnydd o’r iaith. Mae’r gwaith yma yn cynnwys cydweithio gyda nifer o sefydliadau a grwpiau lleol yn ogystal ag unigolion llawrydd ar brosiectau amrywiol ar gyfer plant a phobl ifanc, teuluoedd, dysgwyr a thrigolion ein cymunedau.\nMeddai’r Cynghorydd Nia Jeffreys, Aelod Cabinet Cefnogaeth Gorfforaethol Cyngor Gwynedd sy’n gyfrifol am yr iaith Gymraeg:\n“Hoffwn ddiolch i Dafydd Iwan am ei arweinyddiaeth o Hunaniaith ac am ddod ar adroddiad yma ymlaen. Mae’n anodd meddwl am unrhyw un sydd wedi gwneud mwy i hyrwyddo’r defnydd o’r iaith Gymraeg ledled Cymru dros y blynyddoedd. Mae ganddo hefyd brofiad o ddelio gyda Mentrau Iaith ym mhob rhan o Gymru, ac mae hi bob amser yn bwysig ein bod yn barod i ddysgu gan eraill.\n“Rydw i’n croesawu ei adroddiad a’r adolygiad annibynnol o Hunaniaith – mae’n gwneud synnwyr ar ôl deg mlynedd ein bod yn adolygu ac ystyried lle gallwn wella. Mae’n braf darllen am lwyddiant Hunaniaith mewn sawl maes yn yr adolygiad ac hoffwn ddiolch i staff am eu gwaith gwych ac arloesol.\n“Mae Gwynedd yn unigryw yng Nghymru fel cadarnle i’r Gymraeg – dyma rhywbeth yr ydym yn falch iawn ohono ac yn rhywbeth yr ydym am ei drysori a’i feithrin i’r dyfodol. Mae’n gyffrous archwilio’r posibiliadau a’r cyfleoedd yn hyn o beth a bydd gan Hunaniaith yn ddios rôl allweddol yn y gwaith ar draws Gwynedd.\nDywedodd Dafydd Iwan, Cadeirydd Grŵp Strategol Hunaniaith:\n“Mae’n bwysig pwysleisio, fel mae Hunaniaith wedi ei wneud o’r cychwyn, mai ychwanegu at fwrlwm a defnydd y Gymraeg yn y sir yw’r nod, ac ychwanegu i lwyddiant yr hyn sydd eisoes yn digwydd, a mynd a’r Gymraeg i feysydd newydd ac i ardaloedd lle mae trai ieithyddol.\n“Mae Hunaniaith yn ddyledus iawn i Gyngor Gwynedd am ei gefnogaeth o’r dechrau’n deg, ac yn falch o’r gwaith a gyflawnwyd. Credwn ei bod hi bellach yn amserol edrych mewn manylder ar sut bydd Hunaniaith yn gweithio orau i’r dyfodol.\n“Mae pawb am weld Hunaniaith yn gwneud cyfraniad cadarnhaol dros yr iaith Gymraeg mewn cymunedau ar draws Gwynedd. Y cam pwysig nesaf yw cytuno gyda’r Cyngor a phartneriaid allweddol eraill ar sut orau i gyrraedd y nod.”\nBydd Cabinet Cyngor Gwynedd yn ystyried y mater ar 24 Tachwedd 2020.


Electoral Commission | Political parties’ 2016 financial accounts published\nCyhoeddi cyfrifon ariannol 2016 pleidiau gwleidyddol\nCyhoeddi: 30 Aug 2017\nMae cyfrifon ariannol pleidiau gwleidyddol a'u hunedau cyfrifo ym Mhrydain Fawr, gydag incwm a gwariant o dros £250,000 wedi'u cyhoeddi heddiw gan y Comisiwn Etholiadol. Mae'r cyfrifon ar gyfer y flwyddyn yn gorffen ar 31 Rhagfyr 2016.\nIncwm a gwariant pleidiau\nMae 12 o bleidiau ym Mhrydain Fawr wedi adrodd incwm gros neu gyfanswm gwariant o dros £250,000 yn 2016. Cyfanswm incwm y pleidiau hyn oedd £101,255,804 a gwariant o £94,254,237.\nO'i gymharu â 2015, fe wnaeth incwm pleidiau mwy, leihau gan oddeutu £17.1m a gwariant gan ychydig o dan £21.4.\nYn 2016, adroddodd 12 o bleidiau incwm neu wariant o dros £250,000 o'i gymharu â 10 yn 2015.\nCyfrif incwm a gwariant uned cyfrifo\nGall pleidiau gwleidyddol hefyd gofrestru 'unedau cyfrifo' gyda'r Comisiwn Etholiadol. Mae'r rhain yn unedau cyfansoddol neu gysylltiedig plaid wleidyddol, gan gynnwys pleidiau etholaethol, sy'n gweithredu eu cyllid ar wahân i'r brif blaid.\nMae 11 o unedau cyfrifo wedi adrodd gwariant neu incwm o dros £250,000. Cyfanswm incwm yr unedau cyfrifo hyn oedd £8,394,396 a gwariant o £7,984,177.\nSNP Westminster Parliament Group\nSouth East Regional Branch\n"Mae'n bwysig i dryloywder cyllid gwleidyddol tu allan i ymgyrchoedd etholiadol fod y cyfrifon hyn ar gael. Dylai pobl fod yn gallu gweld sut mae pleidiau yn codi a gwario arian a bod yn sicr bod eu cyfrifo yn gywir ac wedi'u hasesu gan archwilydd annibynnol.\n"Mae'n siomedig bod rhai pleidiau wedi'u methu â chydymffurfio gyda'r gofynion sydd yn glir yn y gyfraith ac yn ein canllawiau. Byddwn yn ystyried pob un o'r methiannau hyn yn unol â'n polisi gorfodi ac efallai y byddwn yn rhoi cosbau."\nY dyddiad cau i bleidiau ac unedau cyfrifo gydag incwm neu wariant o dros £250,000 i gyflwyno eu cyfrifon wedi'u harchwilio i'r Comisiwn Etholiadol oes 7 Gorffennaf.\nCyflwynodd dwy blaid, British National Party a The Socialist Party of Great Britain, eu cyfrifon ar ôl y dyddiad cau. Yn ogystal, methodd The Socialist Party of Great Britain a danfon adroddiad archwilwyr gyda'u cyfrifon.\nFe wnaeth un uned gyfrifo Plaid Annibyniaeth y DU (UKIP), South East Regional Branch, fethu â darparu adroddiad archwilwyr i gyd-fynd â'n hadroddiad gyda'u cyflwyniadau. Mae gofyn cyfreithiol bod pleidiau gwleidyddol a'u hunedau cyfrifo sydd ag incwm neu wariant o dros £250,000 yn archwilio eu cyfrifon yn annibynnol ac yn cynnwys yr adroddiad yma gyda’u cyfrifon.\nBydd y Comisiwn yn ystyried pob un o'r methiannau adrodd hyn yn unol â'r Polisi Gorfodi.\nMae manylion llawn y cyfrifon a gyhoeddwyd heddiw ar gael ar ein gwefan yma\nMis diwethaf fe wnaeth y Comisiwn Etholiadol gyhoeddi cyfrifon ariannol pleidiau ac unedau cyfrifo gydag incwm neu wariant o £250,000 neu lai. Mae mwy o wybodaeth ar gael yma.\nCary Mitchell yn swyddfa'r wasg y Comisiwn Etholiadol ar 020 7271 0555 neu cmitchell@electoralcommission.org.uk\n1. Y Comisiwn Etholiadol yw'r corff annibynnol sy'n goruchwylio etholiadau a rheoleiddio cyllid gwleidyddol yn y DU, sy'n adrodd i Senedd y DU a'r Alban. Rydym yn gweithio i hyrwyddo hyder y cyhoedd yn y broses ddemocrataidd a sicrhau ei hygrededd drwy'r canlynol:\n2. Nid oes gofyn bod unedau cyfrifo gydag incwm a gwariant o £25,000 neu llai yn cyflwyno eu cyfrifon.\n3. Ni ddylai'r ffaith bod Datganiad o Gyfrifon ar wefan y Comisiwn gael ei gymryd i nodi bod y Comisiwn Etholiadol wedi ei wirio na'i ddilysu mewn unrhyw ffordd.\n4. Efallai bod ffigyrau ar gyfer incwm a gwariant wedi eu talgrynnu. Mae'r union ffigyrau i'w gweld ar y gronfa ddata ar-lein.\n5. Mae manylion o sut yr ydym wedi delion gyda methiannau i gyflwyno Datganiadau o Gyfrifon erbyn y dyddiad cau yn y gorffennol i'w gweld yn ein cyhoeddiad o Achosion wedi Cau.


Mae BBC Radio Cymru 2 wedi lansio – Swansea Herald\nMAE’N ddiwrnod hanesyddol ym maes darlledu Cymraeg.\nO Dydd Llun, 29 Ionawr, BBC Radio Cymru 2 – gwasanaeth radio Cymraeg newydd y BBC – yn wedi ar yr awyr\nAm y tro cyntaf ers i BBC Radio Cymru gael ei sefydlu 40 mlynedd yn ôl, bydd gwrandawyr yn cael dewis o raglenni Cymraeg yn y bore. Bydd y Post Cyntaf yn dal i gynnig newyddion ac i ddadansoddi, tra bydd y Sioe Frecwast, y rhaglen amser brecwast ddyddiol newydd ar BBC Radio Cymru 2, yn darparu rhaglen amgen i deuluoedd gydag adloniant, cerddoriaeth a sgyrsiau yn y Gymraeg.\nSUT I WRANDO AR BBC RADIO CYMRU 2\nMae BBC Radio Cymru 2 ar gael ar radio digidol. Bydd llawer o setiau digidol yn diweddaru’n awtomatig ac yn darganfod BBC Radio Cymru 2 heb gymorth. Fel arall, gall gwrandawyr ddewis yr opsiwn Tiwnio neu Sganio’n Awtomatig i ychwanegu BBC Radio Cymru 2 at eu rhestr o orsafoedd radio.\nGallwch wrando ar y Sioe Frecwast yn fyw – ac ar unrhyw rifyn o’r 30 diwrnod diwethaf – ar ap BBC iPlayer Radio ac ar bbc.co.uk/radiocymru2\nBydd BBC Radio Cymru 2 ar y teledu: Freeview, YouView, BT TV, a Talk Talk TV – sianel 721; Sky, sianel 0154; Freesat, sianel 718 (a 735 y tu allan i Gymru).\nDywedodd Tony Hall, Cyfarwyddwr Cyffredinol y BBC: “Rwy’n falch iawn bod y Siarter newydd wedi’n galluogi ni i gryfhau ein gwasanaethau ar gyfer cynulleidfaoedd Cymraeg ac i gynnig dewis gwirioneddol i’n gwrandawyr radio am y tro cyntaf yn y Gymraeg.”\nDywedodd Betsan Powys, Golygydd BBC Radio Cymru: “O Dydd Llun ymlaen, gall gwrandawyr ledled Cymru sydd eisiau gwrando ar wasanaeth radio Cymraeg ddewis – newyddion, chwaraeon a digon o ddadansoddi gyda thîm y Post Cyntaf ar BBC Radio Cymru neu’r Sioe Frecwast ar BBC Radio Cymru 2.\n“Mae 40 mlynedd ers i’r BBC roi ei ffydd mewn darlledu Cymraeg a lansio BBC Radio Cymru. A dyma ni unwaith eto – cam hyderus arall, yn cael ei gymryd yn 2017, gyda dewis go iawn ar yr awyr yn 2018. Dydy’r broses o gael BBC Radio Cymru 2 ar yr awyr heb fod yn hawdd – diolch i bawb a wnaeth helpu i sicrhau bod hynny’n digwydd.”\nMae mudiad iaith wedi croesawu lansiad Radio Cymru 2 gan ddweud ei fod yn ‘gam yn y cyfeiriad iawn’ a bod angen datganoli pwerau darlledu i Gymru er mwyn normaleiddio’r Gymraeg ar draws y cyfryngau.\nMeddai Aled Powell, Cadeirydd Grŵp Digidol Cymdeithas yr Iaith: “Mae’n adeg i ddathlu’r cam yma i’r cyfeiriad iawn, cam tuag at sicrhau bod pawb yn gallu dewis byw eu bywydau yn Gymraeg. All un orsaf ddim bod yn bopeth i bawb, felly rydym yn croesawu bod mwy o amrywiaeth o ran cynnwys fel bod gan wrandawyr rhywfaint o ddewis. Mawr obeithiwn y daw cadarnhad y bydd yr orsaf newydd hon yn un barhaol ac yn wasanaeth lawn yn y pendraw. Rydym yn gwybod bod staff Radio Cymru wedi gweithio’n galed iawn ar y fenter hon ac maen nhw’n haeddu pob llwyddiant. Wrth edrych ymlaen, mae’r angen i ddatganoli darlledu yn fwy nag erioed er mwyn osgoi sefyllfa ble mae un darparwr yn dominyddu ein cyfryngau yng Nghymru, yn enwedig yn y Gymraeg.”\nYchwanegodd: “Dan y gyfundrefn bresennol o reoleiddio o San Steffan, rydyn ni’n gweld a chlywed llai a llai o Gymraeg ar ein cyfryngau lleol a masnachol. Wedi dirywiad difrifol y Gymraeg ar orsafoedd fel Radio Ceredigion a Radio Sir Gâr, mae gwir angen atal hyn drwy ddatganoli grymoedd darlledu i’r Senedd yng Nghymru.\n“Mae’r ddogfen ymchwil rydyn ni wedi cyhoeddi yn dangos drwy ddatganoli darlledu y bydd modd buddsoddi degau o filiynau o bunnau’n fwy yn darlledu yng Nghymru, gan sefydlu tair gorsaf radio a thair sianel teledu Cymraeg yn ogystal â chynnal rhai dwyieithog. Felly mae’r ymgyrch dros ragor o wasanaethau yn parhau. Os ydym am gael gwasanaethau teilwng i Gymru a’r Gymraeg, a’r rheini gan blwraliaeth o ddarparwyr, mae’n rhaid i bobl Cymru allu llywio ein system gyfryngol ein hunain.”


Darlledwr gwasanaeth cyhoeddus sy'n comisiynu rhaglenni yw S4C. Mae'n comisiynu cwmnïau cynhyrchu annibynnol yng Nghymru i wneud y rhan fwyaf o'i raglenni. Mae ITV Cymru hefyd yn cael ei gomisiynu i gynhyrchu rhaglenni. Mae BBC Cymru yn darparu tua deg awr yr wythnos o raglenni ar gyfer S4C, gan gynnwys y newyddion a'r sebon dyddiol Pobol y Cwm, wedi'u hariannu o ffi'r drwydded.\nCwmnïau cynhyrchu annibynnol\nErs ei sefydlu ym 1982, mae S4C wedi cydweithio'n agos â'r cwmnïau cynhyrchu annibynnol yng Nghymru. Gellir cael rhestr o'r cwmnïau cynhyrchu annibynnol yma. Mae nifer o'r cwmnïau yn cael eu cynrychioli gan TAC [Teledwyr Annibynnol Cymru]. Mae S4C yn ymgynghori gyda TAC a'r cwmnïau ar faterion sy'n ymwneud â'r diwydiant teledu.\nMae S4C yn gweithredu proses barhaus o ddatblygu a chomisiynu, sy'n cael ei goruchwylio gan y Gyfarwyddiaeth Gomisiynu. Mae'n drefn hyblyg, sy'n ein galluogi i ymateb i anghenion y gynulleidfa a gofynion yr amserlen. Rydym yn barod i dderbyn syniadau gan bob cynhyrchydd all ateb gofynion comisiynu S4C a rydym yn rhoi ymateb sydyn i unrhyw syniad. Mae mwy o wybodaeth ar gael ar wefan cynhyrchu S4C.\nMae BBC Cymru yn darparu tua deg awr yr wythnos o raglenni ar gyfer S4C, gan gynnwys y newyddion a'r ddrama ddyddiol Pobol y Cwm, wedi'u hariannu o ffi'r drwydded.


Llety Gwely a Brecwast Vine House\n"Rydyn ni newydd dod adref o egwyl am ddwy noson yn Vine House, Cegidfa. Roedd yn ddewis gwych. Croeso cynnes, ystafell hyfryd, bwyd da iawn ac ardal brydferth i deithio ynddi. Yn ei gymeradwyo’n fawr."\nYn yr ardal i lawr staer, â’i thrawstiau pren, ceir cegin fach hir a chul, yn llawn cyfarpar sy’n cynnwys popty trydan, oergell, microdon a pheiriant golchi. Mae ffenestr yn tremio dros eich man parcio a’r lôn. Mae yna fwrdd cinio a phedair cadair. Mae ardal y lolfa’n cynnwys gwely soffa cyfforddus, set deledu ddigidol a chwaraewr DVD.\nCroeso i Vine House, sef llety Gwely a Brecwast cyfforddus yng Nghanolbarth Cymru, mewn eiddo mawr o’r 18fed ganrif mewn pentref gwledig swynol.\nMae llety Gwely a Brecwast Vine House ym mhentref hyfryd Cegidfa, ddwy filltir yn unig o’r Trallwng, ac mae’n darparu llety gwely a brecwast a llety hunanddarpar mewn lleoliad sy’n rhagorol i unrhyw un sy’n dymuno anturio trwy ardaloedd prydferth Canolbarth a Gogledd Cymru.\nSefydlodd Eve Pearce lety Gwely a Brecwast Vine House ym 1998, ac mae wedi mwynhau croesawu gwesteion i’r eiddo ers hynny. Mae Eve wedi byw yng Nghanolbarth Cymru gydol ei hoes ac mae’n frwd ynglŷn â’r gororau ac yn ymfalchïo mewn helpu ei gwesteion yn y llety gwely a brecwast a’r llety hunanddarpar i fwynhau aros mewn amgylchoedd prydferth. Mae’n gadarn o blaid gwneud mwy na’r galw i sicrhau bod ei gwesteion yn gyfforddus, felly mae yna hambyrddau te a choffi gyda chacenni cri cartref traddodiadol i groesawu pobl i’r ddwy ystafell yn Vine House.\nMae’r llety gwely a brecwast yn cynnwys dwy ystafell wely en-suite y gall cyplau neu westeion sengl eu harchebu ar wahân neu y gall teulu neu grwpiau o ffrindiau eu harchebu gyda’i gilydd. Ni chaniateir ysmygu nac anifeiliaid anwes yn y naill ystafell na’r llall, ac mae croeso i blant o bob oedran. Mae gwesteion yn cael eu hallweddi eu hunain. Mae ystafelloedd y gwesteion ar wahân i weddill y tŷ, sy’n sicrhau preifatrwydd i’r gwesteion, gan gynnwys ystafell frecwast a lolfa â thân go iawn.\nMae Vine House hefyd yn cynnig llety hunanddarpar yn Yr Hen Stabal, sef ysgubor sydd wedi’i drosi’n glyd yn gyfagos i’r prif lety gwely a brecwast.\nMae Vine House yn ddewis llety gwely a brecwast delfrydol i gerddwyr sy’n dilyn llwybr Clawdd Offa neu Lwybr Glyndŵr, gan ei fod o fewn cyrraedd rhwydd i’r ddau. Er mwyn gwneud eich amser yn aros yma’n haws, mae Eve yn fodlon casglu gwesteion sy’n cyrraedd ar droed, neu ar y trên, a mynd â nhw yn ôl i’r orsaf reilffordd neu i’r lle y mae eu siwrnai gerdded yn parhau ohono pan ddaw eu cyfnod yn aros yma i ben.\nMae Eve yn edrych ymlaen at eich croesawu chi.\nVine House, Oak Lane, Cegidfa,\nY Trallwng, Powys SY21 9NH, Cymru\nDyma lle rydyn ni!\nMae’n hawdd dod o hyd i Vine House – o Ganol Tref y Trallwng, anelwch am y Rheilffordd Gul a dilyn yr arwyddion ffordd i Gegidfa (2 filltir). Mae Vine House yn agos at gefn yr Eglwys.\nGweld mapiau google »


Materion > Y bleidlais i adael yr Undeb Ewropeaidd\nCyhoeddwyd yr erthygl canlynol yn wreiddiol, ac yn Saesneg, ym mhapur newydd ‘North Wales Weekly News’ ar y 29ain o Fehefin 2016.\nHoffwn ddechrau gan ymddiheuro am y ffaith na fod yr erthygl canlynol o reidrwydd wedi cael ei ysgrifennu i’r safon yr ydych yn ei ddisgwyl; rwyf yn ei ysgrifennu ar ddydd Gwener y 24ain o Fehefin 2016, a rwyf wedi bod yn ddi-hun am dros 30 awr.\nYn gynnar y bore ‘ma, penderfynodd pobl y Deyrnas Unedig, trwy refferendwm, i adael yr Undeb Ewropeaidd. Daeth y penderfyniad ar ddiwedd ymgyrch hir. Rwy’n sicr fod pawb wedi blino, braidd, o’r ymgyrchu erbyn y diwedd, ond gellir dweud, hefyd, fod yr ymgyrch wedi golygu fod pobl yn wybodus ar y mater.\nO fewn dwy awr o dderbyn y cadarnhad o’r penderfyniad, datganodd y Prif Weinidog, David Cameron, y byddai’n ymddiswyddo, er mwyn galluogi olynydd i gael ei ddewis; olynydd a fydd yn arwain trafodaethau gyda’r Undeb Ewropeaidd ar fater ymadawiad y Deyrnas Unedig.\nMae’r ansoddair “hanesyddol” yn un sy’n cael ei gam-ddefnyddio yn go aml, ond ni ellir amau y bydd digwyddiadau y 23ain a’r 24ain o Fehefin 2016 yn cael eu cofio fel un o drobwyntiau mawr hanes Prydain.\nWrth i mi i ysgrifennu, mae’r marchnadoedd arian cyfred mewn cyflwr ansefydlog. Mae hyn i’w ddisgwyl. Nid yw marchnadoedd yn hoffi ansicrwydd, ond yn raddol, gydag amser, mi ddaw pethau’n fwy sicr, a mi fydd y marchnadoedd yn tawelu.\nTra fy mod yn hapus iawn fod pobl y Deyrnas Unedig wedi arddangos yr hyder i gymeryd y penderfyniad yma, deallaf yn iawn fod heriau difrifol o’n blaen. Mae’n debygol iawn y bydd y broses o drafod gyda’r Undeb Ewropeaidd yn hir a chymhleth. Mi fydd yn bwysig i wneud trefniadau a fyddai’n cadw y perthnasau masnachol, a’r perthnasau eraill sy’n angenrheidiol, rhwng Prydain a’n cymdogion ar y cyfandir.\nYn ogystal, mi fydd angen gwella ambell i glwyf. Roedd y mwyafrif etholiadol o blaid gadael yr Undeb Ewropeaidd yn glir, ond hefyd yn fach; dylid cofio y pleidleisiodd 48% o’r etholaeth o blaid aros yn yr Undeb Ewropeaidd.\nYn awr, mi fydd rhaid i ninnau oll i gyd-weithio er mwyn gwella unrhyw berthnasau sydd wedi breuo fel canlyniad i’r ymgyrch. Mae’n hanfodol ein bod yn gadael ein dadleuon ar y mater yn y gorffennol, ac yn symud ymlaen er lles y wlad gyfan.


Beth yw Peirianneg Gymdeithasol - Wales\nWrth siarad am ddiogelwch ar-lein, ystyr ‘teilwra cymdeithasol’ yw’r weithred o dwyllo pobl i wneud pethau penodol yn cynnwys rhannu gwybodaeth bersonol neu ariannol … math o dwyll. Mae teilwra cymdeithasol yn manteisio ar natur ddynol ac yn aml yn chwarae ar awydd pobl i helpu neu blesio pobl eraill. Mae’n ffactor mewn sawl math o dwyll.\nGall teilwra cymdeithasol fod yn gymhleth ac fel arfer mae’n hynod argyhoeddiadol, gyda phobl rydych yn ymddiried ynddo neu rywun mewn awdurdod yn cysylltu â chi fel arfer. Weithiau, caiff ei wneud yn fwy credadwy drwy ddarnau bach o wybodaeth y mae gan y twyllwyr amdanoch eisoes.\nYmateb i e-bost twyllodrus sy’n honni ei fod gan eich banc neu ddarparwr eich cerdyn credyd, un o adrannau’r llywodraeth, sefydliad aelodaeth neu wefan rydych yn prynu ohoni, yn dweud wrthych fod angen i chi ddilyn dolen er mwyn rhoi manylion – fel arfer, cyfrinair, PIN neu wybodaeth gyfrinachol arall. Caiff hyn ei adnabod fel gwe-rwydo.\nRhoi manylion i dwyllwr sydd wedi eich ffonio yn honni ei fod yn ffonio ar ran eich banc neu ddarparwr eich cerdyn credyd, neu ar ran yr heddlu ac yn dweud wrthych fod problem. Maent yn gofyn i chi gadarnhau gwybodaeth gyfrinachol er mwyn datrys y broblem. Caiff hyn ei adnabod fel llais-rwydo. Gallant hyd yn oed anfon ‘negesydd’ i gasglu taliadau cerdyn neu gofnodion eraill gennych, a elwir yn dwyll negesydd.\nCael galwad ffôn gan rywun sy’n honni ei fod yn asiant cymorth dilys ar gyfer eich cyfrifiadur neu feddalwedd, a dweud wrthych fod gennych broblem dechnegol. Maent yn swnio’n ddilys, felly rydych yn rhoi eich manylion mewngofnodi a all arwain at dwyll neu ddwyn hunaniaeth. Neu rydych yn caniatáu iddynt gymryd rheolaeth dros eich peiriant o bell, sy’n golygu y bydd yn cael ei heintio gan feirws neu ysbïwedd. Fel arfer, bydd pobl sy’n honni eu bod o adran ‘cymorth TG’ yn eich busnes yn gofyn am eich cyfrinair er mwyn sleifio i systemau a data’r cwmni.\nCodi a gosod cof USB, cerdyn cof, CD-ROM/DVD-ROM neu gyfrwng storio arall sydd wedi’i adael yn fwriadol er mwyn i chi ddod o hyd iddo, neu sy’n cael ei roi i chi, yn eich cyfrifiadur. Mae’r ddyfais yn cynnwys maleiswedd – er enghraifft feirws neu ysbïwedd. Caiff hyn ei adnabod fel gosod abwyd (baiting).\nYn eich cartref neu yn y gwaith, rhoi mynediad ffisegol yn anfwriadol i droseddwr i’ch cyfrifiaduron, gweinydd neu ddyfais symudol.\nByddwch yn ofalus iawn bod y bobl neu’r sefydliadau rydych yn rhoi gwybodaeth am gardiau talu iddynt yn ddilys, ac yna peidiwch byth â datgelu cyfrineiriau. Cofiwch, na fydd banc na sefydliad arall dilys byth yn gofyn i chi am eich cyfrinair drwy e-bost na dros y ffôn.\nOs byddwch yn cael galwad ffôn yn gofyn am wybodaeth gyfrinachol, gwnewch yn siŵr ei bod yn ddilys drwy ofyn am sillafiad llawn a chywir o enw’r person a rhif i ffonio’n ôl.\nOs bydd galwr o’r fath yn gofyn i chi roi’r gorau i’r alwad a ffonio darparwr eich banc neu gerdyn, ffoniwch y rhif ar eich cyfriflen fanc neu ddogfen arall gan eich banc – neu ar gefn eich cerdyn – ac nid un y mae’r galwr yn ei roi i chi, na’r rhif y daeth yr alwad ohono.\nPeidiwch ag atodi dyfeisiau storio allanol na rhoi CD-ROMs/DVD-ROMs yn eich cyfrifiadur os nad ydych yn siŵr o’r ffynhonnell, neu am eich bod yn chwilfrydig am ei gynnwys.\nFyddech chi ddim yn cael rhai mathau o e-byst gan eich banc, darparwr eich cerdyn na’r heddlu. Felly STOPIWCH A MEDDYLIWCH cyn i chi gael eich targedu gan sgam.\nOs bydd cwmni cyfrifiadurol yn eich ffonio i ddweud bod problem gyda’ch peiriant, gallai fod yn sgam. Felly STOPIWCH A MEDDYLIWCH cyn i chi gael eich targedu..


Gweminar Tywyddiad Yn ailadrodd! - Canolfan EcoTechnoleg\nAr Hydref 18fed, cynhaliom ein gweminar Gwaith Tywydd. Os gwnaethoch chi golli'r weminar, neu eisiau ailedrych ar bwnc a drafodwyd gennym, edrychwch ar y recordiad isod!\nMae hindreulio'ch cartref yn ateb hawdd a all gynyddu eich cysur yn fawr wrth leihau costau byw.\nRoedd ffocws y weminar yn cynnwys effeithlonrwydd ynni cartref, rhaglenni hindreulio ar gael, ac awgrymiadau hindreulio Do-It-Yourself (DIY).\nO ran effeithlonrwydd ynni cartref, buom yn trafod y ffaith bod asesiad ynni cartref yn rhad ac am ddim i bawb sy'n talu bil cyfleustodau ym Massachusetts. Mae hwn yn bendant yn adnodd i fanteisio arno! Cyflwynir yr AAU trwy Mass Save, eich cwmni pŵer trefol, neu sefydliad gweithredu cymunedol, os ydych chi'n gymwys i gael incwm. Bydd yr AAU yn golygu ymweliad rhithwir neu bersonol gan arbenigwr ynni. Er y gall cyfleustodau trefol gynnig gwahanol bethau, mae'r AAU Mass Save yn cynnwys archwiliad cartref, adroddiad ynni, benthyciad GWRES llog 0%, mesurau cynilo ar unwaith, ad-daliadau offer, profion diogelwch hylosgi, inswleiddio cost isel, a selio aer am ddim. Gall y mesurau arbed ar unwaith gynnwys pethau fel thermostatau rhaglenadwy ac awyryddion faucet.\nO ran y rhaglenni hindreulio sydd ar gael, yr adnodd gorau yw Mass Save. Gallwch eu ffonio ar 1-866-527-7283 neu fynd i'w wefan. Gallwch hefyd fynd i'r Arbed Tudalen Ynni yn y Cartref ar wefan y Ganolfan EcoTechnology. Cadwch mewn cof bod y Gwasanaeth Atal Colli Ynni Cartref (HELPS) yn berthnasol ar gyfer y rhai sy'n byw mewn trefi sydd â chyfleustodau trefol. Mae rhaglenni ynni gweithredu cymunedol hefyd yn cynnig cymorth hindreulio yn ôl incwm.\nMae'n bwysig ystyried gwyddoniaeth adeiladu sylfaenol yng nghyd-destun hindreulio. Yn bennaf, mae'r Effaith Stack ar waith. Mae'r Stack Effect yn golygu bod aer oer, trwchus, awyr agored yn dod i mewn i'r tŷ trwy ymdreiddio, tra bod aer cynnes, bywiog yn gadael trwy alltudio, trwy'r to. Mae'r effaith yn cynyddu wrth i'r tymheredd ostwng. Mae deall yr Effaith Stack yn ein helpu ni yn ei dro i ddeall pam mae hindreulio yn bwysig.\nYn yr un modd, fe wnaethom wedyn gwmpasu awgrymiadau Do-It-Yourself ar gyfer hindreulio'ch cartref.\nCofiwch: selio aer yw'r cam cyntaf i hindreulio unrhyw gartref. Mae'r broses o selio aer yn cynnwys nodi smotiau yn y cartref lle mae aer yn gollwng, ac yna gweithredu i atal yr aer rhag gollwng. Ar ôl hynny, gallwch chi ddechrau inswleiddio'ch cartref. Mae inswleiddio yn lleihau colli egni gwres trwy ddeunyddiau.\nGall newidiadau penodol fel gosod ysgubiadau drws, gasgedi ewyn, a V-seal, wrth ddefnyddio caulk, ewyn chwistrellu, ac inswleiddio pibellau ewyn, hefyd wneud gwahaniaeth.\nGobeithio i chi gael ein gweminar hindreulio yn addysgiadol ac yn ddefnyddiol. Cofiwch, hindreulio yw'r amddiffyniad gorau y gall cartref ei gael yn erbyn aneffeithlonrwydd!\nGwemograffi Gwaith Tywydd 2021 Gweminar o Canolfan EcoTechnoleg on Vimeo\nBy Fatin Chowdhury|2021-10-28T12:48:04-04:00Hydref 27th, 2021|Adeiladau, Cymrodyr Eco, Sgoriau Ynni Cartref, Cynaliadwyedd, Uncategorized, Webinar|


Cymdeithas yn beirniadu Cyngor Caerdydd - BBC Cymru Fyw\nCymdeithas yn beirniadu Cyngor Caerdydd\nDywed y cyngor eu bod yn ymateb i'r galw am addysg Gymraeg trwy ymestyn Ysgol Pwll Coch\nMae Cymdeithas yr Iaith wedi beirniadu penderfyniad Cyngor Caerdydd i fwrw ymlaen gydag ymgynghoriad ar ymestyn y ddarpariaeth sydd ar gael yn ysgol Pwll Coch.\nYn ôl y gymdeithas mae'r penderfyniad yn mynd yn groes i addewid y cyngor i adeiladu ysgol cyfrwng Gymraeg yn ardal Grangetown.\nMae'r cyngor yn bwriadu sefydlu trydedd ffrwd barhaol yn ysgol Gymraeg Pwll Coch - dywed rhai mae trefniant dros dro oedd hwn i fod tra roedd ysgol Gymraeg newydd yn cael ei adeiladu.\nFe wnaeth cabinet y cyngor gyfarfod i drafod ysgolion y sir ddydd Llun tra roedd tua 50 o ymgyrchwyr yn picedu y tu allan.\nFe benderfynodd y cyngor y byddai ymgynghoriad yn cael ei gynnal ym mis Medi ar gynllun i wneud y trefniant o yrru plant i Ysgol Pwll Coch yn un parhaol.\nYn ôl y cyngor byddai hyn yn ateb y galw cynyddol am addysg Gymraeg yn ardaloedd Grangetown, Canton a Riverside Caerdydd.\nOnd mae Cymdeithas yr Iaith a Rhieni dros Addysg Gymraeg (RhAG) wedi beirniadu'r penderfyniad, gan ddweud ei fod yn torri addewid y cyngor i adeiladu ysgol cyfrwng Gymraeg newydd.\n'Perthyn i bawb'\nDywedodd Euros ap Hywel, Swyddog Maes y De Cymdeithas yr Iaith: "Mae'r Gymraeg yn rhywbeth a ddylai berthyn i bawb a byddai'r Cyngor, drwy dorri ei addewid, yn rhwystro cenedlaethau o blant rhag cael y gallu i fyw yn Gymraeg.\nYchwanegodd: "Mae addysg Gymraeg yn rhoi sylfaen gref i blant a phobl ifanc allu byw a gweithio yn Gymraeg wedi iddyn nhw adael yr ysgol - a sicrhau fod y brifddinas yn dod yn un Gymraeg drwyddi draw.\n"Fwy nag erioed, mae angen sicrhau'r Gymraeg yn iaith i bawb yng Nghaerdydd, beth bynnag eu cefndir."\nRoedd RhAG wedi anfon llythyr at gynghorwyr y brifddinas yn lleisio'u gwrthwynebiad i'r cynlluniau arfaethedig.\nMae'r mudiad yn ofni y byddai gwneud trydedd ffrwd yn Ysgol Pwll Coch yn un barhaol yn cael effaith andwyol ar addysg y disgyblion gan fod yr ysgol eisoes yn rhy llawn.\n"Byddai gwasgu mwy o blant ar safle Ysgol Pwll Coch yn gwbl annheg ar y disgyblion ac yn gam gwag o safbwynt cynllunio Addysg Gymraeg yn yr ardal."\nOnd mae Cyngor Caerdydd yn dweud eu bod yn ymateb i'r galw am addysg Gymraeg a bod yr ymgynghoriad ar ymestyn Ysgol Pwll Coch yn dangos hynny.\nMewn datganiad, dywedodd y cyngor: "Er gwaethaf honiadau i'r gwrthwyneb, nid oes safle erioed wedi cael ei nodi a'i sicrhau ar gyfer ysgol cyfrwng Gymraeg un math o fynediad yn Grangetown.\n"Bydd arian gan y rhaglen ysgolion yr 21ain ganrif ond yn cael ei ryddhau pan fydd safle wedi ei ddarganfod ac achos busnes wedi ei dderbyn.\n"Ni ddaethpwyd o hyd i safle, ni chafodd cynllun busnes ei gyflwyno a ni chafodd arian ei sicrhau gan y weinyddiaeth flaenorol.\n"Yn wahanol i'r cynnig a gyflwynwyd yn gynharach eleni oedd wedi ei gynllunio fel trefniant dros dro, byddai'r cynnig hwn yn cyd-fynd â buddsoddiad cyfalaf llawn ym Mhwll Coch fyddai'n darparu amgylchedd dysgu o'r radd flaenaf erbyn Medi 2015.\n"Byddai hyn o fudd i'r boblogaeth ehangach yr ysgol gan gynnwys y plant hynny sy'n mynychu'r ysgol."


PS5, Xbox Series X, mwy - TELES RELAY\nCodau promo gorau Amazon ar gyfer Hydref 2021 sy'n ...\nYr offeryn manylu modurol y mae gweithwyr proffesiynol ...\nY bargeinion plwg smart gorau ar gyfer Hydref 2021\nMae cynllunio gwyliau yn hanfodol y dyddiau hyn. Mae'n debygol y bydd angen i chi ddyrannu arian o fewn eich cyllideb ar gyfer yr hyn rydych chi'n ei brynu i eraill ar yr adeg hon. Yn nodweddiadol, mae eitemau poeth a fydd yn costio mwy yn ystod y flwyddyn yn cael eu prynu ar Ddydd Gwener Du neu Ddydd Llun Seiber. Mae hyn oherwydd bod rhai o'r bargeinion gorau y byddwch chi'n dod o hyd iddyn nhw yn ystod yr amser hwn.\nRydyn ni yma i gadw i fyny â rhai o'r bargeinion Dydd Gwener Du gorau. Gwnewch yn siŵr eich bod yn ymweld â'n swyddi ar setiau teledu, cynigion cartref craff, A gliniaduron. Ond rydyn ni yma i drafod gemau fideo a chonsolau gemau fideo. Os ydych chi'n falch o fod yn chwaraewr gwych, rydych chi'n gwybod mai diwedd y flwyddyn yw pan ddaw rhai o'r teitlau gorau allan. Rydych hefyd yn gwybod bod rhai o'r bargeinion gorau ar gonsolau ar gael tua'r adeg hon hefyd.\nRydyn ni yma i helpu, felly gallwch chi wirio'r erthygl hon yn rheolaidd. Byddwn yn cadw golwg ar y bargeinion gêm fideo Dydd Gwener Du gorau i chi. Bydd yn cael ei ddiweddaru wrth inni agosáu at ddyddiadau Tachwedd 26 a 29.\nPryd allwn ni ddisgwyl gweld bargeinion gêm fideo Dydd Gwener Du?\nGolygfa o'r gêm fideo "The Last of Us". Ffynhonnell ddelwedd: cymedrig ci\nY llynedd bu ymdrech wallgof i gau cymaint o fargeinion ar gyfer gemau fideo. Gyda chonsolau newydd yn dod o PlayStation ac Xbox a gemau eraill a ryddhawyd ar gyfer y Nintendo Switch, roedd yn amser da i gamers. Un o'r swyddi anoddaf fu'r ymdrech i gael PlayStation 5 y llynedd dros y gwyliau. Mae'r un peth yn wir am gonsol Xbox Series X. Mae'r ddau wedi cyfoethogi rhagolwg gamers ar sut brofiad yw chwarae gemau fideo gartref tra bod y Nintendo Switch wedi eich helpu chi i chwarae gemau o unrhyw le. Hydref yw'r mis pan fyddwn fel arfer yn cael teimlad pryd y bydd y rhain yn cyrraedd.\nYr hyn yr ydych yn debygol o'i weld yw gostyngiadau mewn prisiau ar gemau. Wrth i bob blwyddyn barhau, mae pris gemau a ryddhawyd yn gynharach yn y flwyddyn neu'r flwyddyn flaenorol yn gostwng yn gyflym. Ar hyn o bryd gallwch gael rhai o gemau gorau 2020 am bron i hanner y pris, fel Forza Horizon 4. Bydd mwy o gemau yn cael toriadau mewn prisiau, yn enwedig yn yr wythnosau sy'n arwain at Ddydd Gwener Du a Dydd Llun Seiber. Gallai'r rhain fod ar gael ddechrau mis Tachwedd.\nArgraffiad Safonol Forza Horizon 4 - Xbox Un\tRhestr o brisiau:$ 59.99\tpris:38,99 $\tRydych chi'n arbed:$ 21,00 (35%)\nY Nintendo Switch OLED newydd\nModel Nintendo Switch OLED yn y doc. Ffynhonnell ddelwedd: Nintendo\nNewid Nintendo eleni rhyddhawyd fersiwn newydd o'i gonsol sy'n fodel OLED. Bydd ar gael ar Hydref 8, 2021. Daw allan wrth i ni i gyd aros yn amyneddgar. Chwedl Zelda: Chwa'r Gwyllt 2. Bydd y galw yn uchel, gan ei fod hefyd yn cynnwys stand y gellir ei addasu, gan roi tair ffordd i chi chwarae'r system. Newydd Terfysgaeth Metroid hefyd ar gael yr un diwrnod. Efallai y byddwch yn gweld bargeinion ar gyfer hyn o amgylch gwthio am Ddydd Gwener Du.\nOnd, ers iddo gael ei ryddhau chwe wythnos ynghynt, mae siawns dda y bydd y pris yn dal i fod yn serth. Yr hyn y byddwch chi'n debygol o'i weld yw cwymp ar y Nintendo Switch gwreiddiol. Nawr bod y model newydd allan, gallai’r hen un a’r Nintendo Switch Lite fod ar y silff yn dda iawn. Cymerwch gip ar ddiwedd mis Hydref i gael syniad o'r hyn a allai ddigwydd.\nMetroid Dread - Nintendo Switch\tpris:\nPecynnu manwerthu Xbox Series X. Ffynhonnell Delwedd: Jacob Siegal / BGR\nO ran y ddau gonsol gemau poblogaidd, mae'n debyg na fyddwch yn dod o hyd i ostyngiad ar y naill na'r llall. Maent yn dal i fod yn anodd dod o hyd iddynt mewn stoc ond rydym yn disgwyl i hynny newid. Mae'n debyg y byddwch yn dod o hyd i ailstocio mwy o'r PS5 ac Xbox Series X yn ystod oes y Dydd Gwener Du a'r Dydd Llun Seiber.\nStorfeydd fel targed, Walmart, Prynu gorau, a phwyntiau gwerthu ar-lein fel Amazon yn pwyso i gael meintiau mwy o gonsolau mewn stoc. Mae hyn er mwyn sicrhau bod gemau fel y newydd Call of Duty: The Vanguard, sy'n ymddangos ar Dachwedd 5, 2021, y gellir ei chwarae. Mae'n debyg y byddwch yn gallu cael rheolwyr rhatach ac ategolion eraill o gwmpas yr amser hwn. Felly os ydych chi eisiau rhywbeth fel y Rheolwr DualSense PS5, mae'n debyg y bydd gennych siawns dda o ddod o hyd iddo am bris gostyngedig.\nDydd Gwener Du neu Ddydd Llun Seiber ar gyfer gemau fideo\nYn nodweddiadol, gallwch ddod o hyd i fargeinion gwell ar Ddydd Gwener Du ar gyfer PlayStation ac Xbox. Ond weithiau bydd Nintendo yn aros tan Seiber Ddydd Llun i ddod â rhai o'r bargeinion gorau i chi neu efallai ychydig fisoedd o aelodaeth rhatach ar-lein. Mae'n debyg y byddwch chi'n gallu cael y Nintendo Switch gwreiddiol am lai cyn Dydd Gwener Du. Ond efallai mai'r fargen orau hyd yn hyn fydd ar gyfer Cyber Monday, gan fod Nintendo yn tueddu i fynd ar y trywydd hwnnw.\nAr gyfer PlayStation ac Xbox, mae'r gemau a'r gostyngiadau affeithiwr y gallwch chi ddod o hyd iddynt yn debygol o arwain at Ddydd Gwener Du. Mae'n debyg y cânt eu cyhoeddi ychydig wythnosau ymlaen llaw. Ond gellir cadw ailgyflenwi yn dawel tan ychydig cyn iddynt ddigwydd, gan orfodi unrhyw un sydd eisiau i un o'r consolau ddal i edrych yn ôl.\nGêm Fideo Dydd Gwener Du Gorau Yn Delio Ar hyn o bryd\nGallwch ddal i fachu gemau fideo a chonsolau gwych ar hyn o bryd, cyn y gwyliau enfawr.\nRheolydd diwifr gwreiddiol DreamController wedi'i ddylunio ar gyfer y rheolydd Playstation 5 y gwnes i ei addasu ar gyfer…\tRhestr o brisiau:134,99 $\tpris:124,99 $\tRydych chi'n arbed:$ 10,00 (7%)\nRheolydd diwifr Sony PlayStation Dualsense - PlayStation 5\tpris:88,61 $\nRheolydd di-wifr pro sy'n gydnaws â Switch / Switch Lite, rheolwr gêm bell YCCTEAM gyda ...\tRhestr o brisiau:$ 39.99\tpris:25,99 $\tRydych chi'n arbed:$ 14,00 (35%)\nRheolydd diwifr ar gyfer PS4, rheolydd diwifr Playstation DualShock 4, siaradwr / allwedd integredig ...\tRhestr o brisiau:$ 29.99\tpris:28,20 $\tRydych chi'n arbed:$ 1,79 (6%)\nClustffonau hapchwarae Razer Kraken X Ultralight: yn gydnaws â sain amgylchynol 7.1 - Ffrâm ysgafn - Inte…\tRhestr o brisiau:$ 49.99\tpris:35,99 $\tRydych chi'n arbed:$ 14,00 (28%)\nGorsaf Codi Tâl PowerA gyda Drws Elitaidd ar gyfer Xbox One - Du\tRhestr o brisiau:$ 29.99\tpris:24,37 $\tRydych chi'n arbed:$ 5,62 (19%)\nOri ac Ewyllys y Wisps - Xbox Un\tRhestr o brisiau:$ 29.99\tpris:17,00 $\tRydych chi'n arbed:$ 12,99 (43%)\nAssassin's Creed Valhalla Xbox Series X | S, Argraffiad Safonol Xbox One\tRhestr o brisiau:$ 59.99\tpris:$ 29.99\tRydych chi'n arbed:$ 30,00 (50%)\nEneidiau Demon - PlayStation 5\tRhestr o brisiau:69,99 $\tpris:49,94 $\tRydych chi'n arbed:$ 20,05 (29%)\nMadden NFL 22 - PlayStation 5\tRhestr o brisiau:69,99 $\tpris:63,55 $\tRydych chi'n arbed:$ 6,44 (9%)\nFANTASY TERFYNOL RHYNGWLAD RHYNGWLADOL\tRhestr o brisiau:69,99 $\tpris:59,94 $\tRydych chi'n arbed:$ 10,05 (14%)\nCwymp 4: Mae'n Amser - Nintendo Switch\tRhestr o brisiau:$ 39.99\tpris:33,88 $\tRydych chi'n arbed:$ 6,11 (15%)\nSuper Mario Bros newydd. U Deluxe - Nintendo Switch\tRhestr o brisiau:$ 59.99\tpris:40,99 $\tRydych chi'n arbed:$ 19,00 (32%)\nChwedl Zelda: Chwa'r Gwyllt - Nintendo Switch\tRhestr o brisiau:$ 59.99\tpris:49,94 $\tRydych chi'n arbed:$ 10,05 (17%)\nCymerwch gip ar ein lluniau ar gyfer y gemau xbox un gorau!\nYmddangosodd yr erthygl hon gyntaf (yn Saesneg) ar https://bgr.com/deals/black-friday-video-game-deals-ps5-xbox-series-x-more/\nDywed y tyst fod R. Kelly wedi ei chadw dan glo, ymosod arni - bobl\nCodau Promo Gorau Amazon ym mis Hydref 2021 Sy'n Gweithio Nawr\nYr offeryn manylu modurol y mae gweithwyr proffesiynol yn ceisio ei gadw ...\nAirPods Pro, Apple Watch, mwy


Celfyddydau Rhyngwladol Cymru | Gŵyl Rhyng-geltaidd Lorient: cyflwyno poster 2018\nGŵyl Rhyng-geltaidd Lorient: cyflwyno poster 2018\nCymru yn cael ei anrhydedddu eleni\nCymru – Gwlad Anrhydeddus\nRhwng y 3ydd a’r 12fed o Awst 2018, bydd Gŵyl Rhyng-geltaidd Lorient yn dod a chenhedloedd Celtaidd y byd at ei gilydd am y 48ain tro. Eleni, Cymru yw’r wlad anrhydeddus. Yn ôl traddodiad, mae poster yr ŵyl yn dathlu’r wlad anrhydeddus honno. Bydd y dyluniad yn cael ei ddefnyddio ym mhob dull o gyfathrebu a hysbysebu. Isod, rydym ni’n amlinellu ein proses greadigol a’r bwriad tu ôl iddi...\nY Ddraig: symbol pwerus\nWrth ddylunio Cymru’n weledol, byddai’n amhosibl peidio â chyfeirio at y ddraig sy’n hawlio’r faner Gymreig. Yma, daw’r ddraig â gwir ymdeimlad o nerth i’r llun: mae wedi’i darlunio gyda’i cheg yn agored, yn barod i danio strydoedd Lorient!\nCaiff amlinelliad y ddraig ei ffurfio o’r delyn a gwisg y delynores. Mae cen ar groen y creadur yn awgrymu ei fod newydd godi o ddyfnderoedd y môr. Daw hyn ag elfen o symudiad sy’n dwyn i’r cof y cysylltiad arforol rhwng Llydaw ac Ynysoedd Prydain.\nY ddraig, gyda’i ymarweddiad llon a dyluniad graffeg addas i lyfrau plant, yw masgot yr ŵyl eleni.\nSlogan y wlad anrhydeddus eleni yw ‘Tiroedd Arthur, caneuon y beirdd a chof yr hynafiaid', ac fe fu hyn yn ganolog i’r broses greadigol a dylunio’r gwaith gweledol. Mae’r delynores yn symbol o drosglwyddo diwylliant a hanes Cymru drwy ganeuon a straeon. Y delyn yw’r offeryn o ddewis mewn parti Cymreig.\nMae Cymru yn doreithiog o ffosiliau, llechi a siâl. Mae’r poster yn consurio’r agwedd fwynaidd yma yng ngwead y cefndir sy’n defnyddio arlliwiau gwyrdd, eto fyth yn cyfeirio at liwiau’r faner genedlaethol.\nDehongliad deuol: beth welwch chi?\nNod y poster yw cynrychioli elfennau neilltuol Cymru: y ddraig goch a threftadaeth ddiwylliannol gyfoethog – traddodiad llafar – sy’n fwy haniaethol ac felly yn anos ei gynrychioli. Mae’r darlun yn uno’r ddwy elfen yn un: hanner-draig, hanner-telynores. Mae’r dimensiwn chwareus hwn, neu’r dehongliad deuol hwn yn tynnu sylw at natur aml-ochrog y wlad anrhydeddus eleni.\nTel: 33 (0) 2 97 21 24 29


Y Salmau 33 (BWM) - Bible Society\nY Salmau 33 BWM\n1Ymlawenhewch, y rhai cyfiawn, yn yr Arglwydd: i’r rhai uniawn gweddus yw mawl.\n2Molwch yr Arglwydd â’r delyn: cenwch iddo â’r nabl, ac â’r dectant.\n3Cenwch iddo ganiad newydd: cenwch yn gerddgar, yn soniarus.\n4Canys uniawn yw gair yr Arglwydd; a’i holl weithredoedd a wnaed mewn ffyddlondeb.\n5Efe a gâr gyfiawnder a barn: o drugaredd yr Arglwydd y mae y ddaear yn gyflawn.\n6Trwy air yr Arglwydd y gwnaethpwyd y nefoedd; a’u holl luoedd hwy trwy ysbryd ei enau ef.\n7Casglu y mae efe ddyfroedd y môr ynghyd megis pentwr: y mae yn rhoddi y dyfnderoedd mewn trysorau.\n8Ofned yr holl ddaear yr Arglwydd: holl drigolion y byd arswydant ef.\n9Canys efe a ddywedodd, ac felly y bu: efe a orchmynnodd, a hynny a safodd.\n10Yr Arglwydd sydd yn diddymu cyngor y cenhedloedd: y mae efe yn diddymu amcanion pobloedd.\n11Cyngor yr Arglwydd a saif yn dragywydd; meddyliau ei galon o genhedlaeth i genhedlaeth.\n12Gwyn ei byd y genedl y mae yr Arglwydd yn Dduw iddi; a’r bobl a ddetholodd efe yn etifeddiaeth iddo ei hun.\n13Yr Arglwydd sydd yn edrych i lawr o’r nefoedd: y mae yn gweled holl feibion dynion.\n14O breswyl ei drigfa yr edrych efe ar holl drigolion y ddaear.\n15Efe a gydluniodd eu calon hwynt: efe a ddeall eu holl weithredoedd.\n16Ni waredir brenin gan liaws llu: ni ddianc cadarn trwy ei fawr gryfder.\n17Peth ofer yw march i ymwared: ac nid achub efe neb trwy ei fawr gryfder.\n18Wele, y mae llygad yr Arglwydd ar y rhai a’i hofnant ef, sef ar y rhai a obeithiant yn ei drugaredd ef;\n19I waredu eu henaid rhag angau, ac i’w cadw yn fyw yn amser newyn.\n20Ein henaid sydd yn disgwyl am yr Arglwydd: efe yw ein porth a’n tarian.\n21Canys ynddo ef y llawenycha ein calon, oherwydd i ni obeithio yn ei enw sanctaidd ef.\n22Bydded dy drugaredd, Arglwydd, arnom ni, megis yr ydym yn ymddiried ynot.


Nowata County, Oklahoma - Wicipedia\nMontgomery County, Rogers County, Labette County, Craig County, Washington County\nSir yn nhalaith Oklahoma, Unol Daleithiau America yw Nowata County. Cafodd ei henwi ar ôl Nowata, Oklahoma. Sefydlwyd Nowata County, Oklahoma ym 1907 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Nowata, Oklahoma.\nMae ganddi arwynebedd o 1,504 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 2.6% . Yn ôl cyfrifiad y wlad, poblogaeth y sir yw: 10,555 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Montgomery County, Rogers County, Labette County, Craig County, Washington County. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Nowata County, Oklahoma.\nMae gan y sir yma boblogaeth o tua 10,555 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nNowata, Oklahoma 3731\nSouth Coffeyville, Oklahoma 785\nDelaware, Oklahoma 417\nLenapah, Oklahoma 293\nNew Alluwe 95\nWedi dod o "https://cy.wikipedia.org/w/index.php?title=Nowata_County,_Oklahoma&oldid=11082492"


SPCK Assemblies (Cymraeg) - Ystyr y gair Ohana\nYstyr y gair Ohana\n‘Ohana yw teulu. Mae teulu yn golygu nad oes neb yn cael ei adael ar ôl neu’n cael ei anghofio’\nMeddwl am y gair 'ohana' a'r ffordd y mae'n effeithio ar sut yr ydym yn ystyried beth yw ystyr teulu.\nNodwch:mae'r gwasanaeth hwn yn ystyried y syniad o deuluoedd, a gallai fod yn fater sensitif i rai myfyrwyr.\nTrefnwch fod y clip fideo YouTube 'Ohana' ar gael gennych chi, a'r modd o’i ddangos yn ystod y gwasanaeth. Mae’n para am 0.15 munud, ac mae ar gael ar: https://www.youtube.com/watch?v=gLd40ddnN7c\nFe fydd arnoch chi angen y sleidiau PowerPoint sy'n cyd-fynd â'r gwasanaeth hwn (The Meaning of Ohana) a’r modd o ddangos y rheini hefyd.\nDewisol: efallai yr hoffech chi gysylltu'r gwasanaeth hwn gyda Sul Mabwysiadu, sy'n digwydd ar 5 Tachwedd 2017. Mae rhagor o wybodaeth ar gael ar:https://www.homeforgood.org.uk/what-we-do/adoption-sunday\nDewisol: efallai y byddwch chi’n dymuno goleuo cannwyll yn ystod y rhan 'Amser i feddwl' yn y gwasanaeth, ac os felly fe fydd arnoch chi angen trefnu hynny hefyd.\nA yw’r myfyrwyr yn mwynhau gwylio ffilmiau Disney? Gofynnwch iddyn nhw godi eu dwylo os ydyn nhw.\nNodwch fod llawer o bobl o bob oedran yn mwynhau gwylio ffilmiau Disney - mae gan bawb ohonom ein ffefrynnau! Fodd bynnag, fe fyddwn ni, yn y gwasanaeth hwn heddiw yn ystyried y ffilm Lilo & Stitch, ac yn canolbwyntio’n benodol ar un llinell yn y ffilm.\nYn y ffilm, mae Stitch yn dweud, ‘Ohana means family. Family means no one gets left behind or forgotten.’ Ohana yw teulu. Mae teulu yn golygu nad oes neb yn cael ei adael ar ôl neu’n cael ei anghofio.\nDangoswch y fideo YouTube, ‘Ohana’.\nEglurwch nad yw’r gair 'ohana' yn air rydyn ni’n ei glywed yn aml iawn. Mae'n air o wlad Hawaii sy'n golygu teulu estynedig, gan gynnwys perthnasau gwaed, perthnasau a fabwysiadwyd a theulu bwriadol. Mae'r gair 'bwriadol' yn golygu rhywbeth a wneir yn fwriadol ac â phwrpas, felly mae teulu bwriadol yn golygu teulu sy'n cael ei ddewis.\nGofynnwch i'r myfyrwyr feddwl am y cwestiynau canlynol, gan ystyried pob un yn ei dro am foment.\n- Beth yw teulu?\nOedwch er mwyn caniatáu amser i’ch cynulleidfa feddwl.\n- Sut deulu yw ein teulu ni?\n- Beth mae ein teulu yn ei olygu i ni?\nAtgoffwch y myfyrwyr bod teuluoedd yn dod mewn gwahanol siapiau a meintiau. Nid un math o deulu yw'r un cywir. Pa fath bynnag yw ein teulu, mae yn fan arbennig lle y dylem brofi ‘ohana’ ynddo.\nMae nifer fawr o wahanol fathau o deuluoedd i’w cael. Mae pob teulu, waeth pa fath - bach, mawr, mabwysiedig, maeth, cymysg (llysfrawd neu lyschwaer, hanner brodyr a hanner chwiorydd), ffrindiau a neiniau a theidiau - yn bwysig ac yn arbennig, ac yn rhywbeth y dylai pawb gael eu parchu ynddyn nhw. Fe all teulu fod yn ddewisedig ac yn fwriadol.\nCofiwch fod yn sensitif: mae rhai pobl wedi cael profiad o golled a gwahanu yn eu teulu. Mae’n bosib i hynny fod trwy farwolaeth un oedd yn cael ei garu, neu oherwydd bod rhywun wedi gorfod cael ei feithrin neu ei fabwysiadu. Mae'n bwysig parchu teulu y naill a’r llall, pa fath bynnag o deulu y maen nhw’n perthyn iddo. Mae angen inni gofio bod pob teulu yn wahanol: ac nid oes un math o deulu sydd i fod i gael ei ystyried fel y math cywir.\nDewisol: Mae Cristnogion yn credu eu bod yn cael eu mabwysiadu i deulu Duw. Mae'r Beibl yn sôn am Dduw yn 'dad', a phobl eraill yn frodyr a chwiorydd i’w gilydd, ac yn deulu. Dyma enghraifft arall o deulu 'ohana'. Mae'n fath bwriadol o deulu oherwydd ein bod yn dewis bod yn rhan ohono.\nDewisol: efallai y byddwch yn dymuno goleuo cannwyll wrth i'r myfyrwyr ystyried y geiriau canlynol.\nWrth i ni oleuo'r gannwyll hon, gadewch i ni feddwl am yr hyn yr ydym wedi'i glywed, a meddwl sut mae hyn yn effeithio arnom ni.\n‘Ohana means family. Family means no one gets left behind or forgotten.’ Ohana yw teulu. Mae teulu yn golygu nad oes neb yn cael ei adael ar ôl neu’n cael ei anghofio Gadewch i ni sicrhau nad yw pobl yn ein teuluoedd ein hunain yn cael eu gadael ar ôl, yn cael eu hanwybyddu, neu eu hanghofio. Gadewch i ni sicrhau bod pawb yn ein teulu ysgol yn teimlo'n rhan o'r teulu ac yn cael eu caru ac yn cael gofal.\nDiolch am deulu.\nDiolch i ti am lawer o wahanol fathau o deuluoedd.\nDiolch dy fod ti'n caru pob person ym mhob sefyllfa deuluol.\nHelpa ni i wneud yn siwr bod 'ohana' yn digwydd, ac na fydd neb yn cael ei adael ar ôl nac yn cael ei anghofio.\nHelpa ni i weld fod pob teulu yn arbennig ac yn bwysig, yn enwedig pan mae'n wahanol i'n teulu ni ein hunain.


Dŵr mwyn - Wicipedia\nDefnyddir y term dŵr mwyn ar lafar yn aml gan olygu dŵr carbonedig (sydd fel arfer yn ddŵr mwyn carbonedig, yn hytrach na dŵr tap).\nDŵr sy'n cynnwys mwyn a sylweddau eraill wedi eu hydoddi yw dŵr mwyn, dyma rhoddir iddo ei flas neu ei werth therapiwtig. Gall y dŵr gynnyws halen, cyfansoddion sylffwr, a nwyon ymysg nifer o gyfansoddion eraill. Gall dŵr mwyn yn aml fod yn eferw, gall ddigwydd yn naturiol neu ei greu.\nYn draddodiadol, yfwyd dŵr mwyn wrth y darddell, cyfeirwyd at rhain yn aml fel sba, baddon neu ffynnon. Defnyddwyd y gari sba pan ddefnyddwyd y dŵr i ymolchi ynddo a'i yfed, a baddon pan na yfwyd y dŵr yn gyffredinol, a ffynnon pan na ymolchwyd yn y dŵr yn gyffredinol. Tyfodd canolfan twristiaeth oamgylch y tarddiad yn aml, megis Caerfaddon.\nYn ddiweddar, mae'n gyffredin i nifer o darddellau gael eu defnyddio er mwyn potelu dŵr mwyn wrth y darddell a'i dosbarthu. Mae'n anghyfredin i bobl deithio i'r darddell er mwyn yfed dŵr mwyn heddiw, ac yn aml mae'n amhosibl gan fod y ffynhonnell weid ei lleoli ar dir preifat. Mae drost tri mil o frandiau dŵr mwyn ar gael yn fasnachol yn fyd eang.\n(Saesneg) Rhestr o frandiau dŵr mwyn yn ôl gwlad Archifwyd 2007-06-12 yn y Peiriant Wayback.\n(Saesneg) Rhestr o frandiau dŵr mwyn Ewropeaidd gyda dadansoddiad mwyn\nWedi dod o "https://cy.wikipedia.org/w/index.php?title=Dŵr_mwyn&oldid=10848606"


Rag yn cefnogi Tŷ Hafan - Prifysgol Aberystwyth\nRag yn cefnogi Tŷ Hafan\nChwith i'r dde: Is-lywydd Rag Aber, Rhian McIntosh, a’r Llywydd Ismael Khan yn cyflwyno’r siec i Mr Philip Thomas o Tŷ Hafan.\nMae menter codi arian myfyrwyr Prifysgol Aberystwyth wedi dod i'r amlwg unwaith eto'r wythnos hon wedi i gynrychiolwyr o Aber Rag gyflwyno siec am £3,500 i’r elusen Tŷ Hafan.\nCyflwynodd Llywydd Rag Aber, Ismael Khan ac aelodau o’r Pwyllgor, Hulda Knox-Thomas, Verity Bailey a Rhian McIntosh siec i Mr Philip Thomas, Swyddog Codi Arian y Gymuned a Busnes gyda Tŷ Hafan. Yn bresennol hefyd yr oedd Is-Ganghellor Prifysgol Aberystwyth, Yr Athro April McMahon, yr Athro John Grattan a Ms Rebecca Davies, Dirprwy Is-Gangellorion, a Cathy Beckham, Gweinyddwr Cymdeithasau gydag Urdd y Myfyrwyr Aberystwyth\nSefydlwyd Tŷ Hafan yn 1999 ac mae’n darparu gofal i blant a phobl ifanc sydd yn dioddef cyflyrau sy'n cyfyngu ar fywyd, a chymorth i’w teuluoedd. Mae'n gofalu am fwy na 100 o deuluoedd yng Ngorllewin Cymru yn unig, ac yn eu mysg mae rhai sydd wedi cael profedigaeth.\nYnghyd â Childreach International, UNICEF a Oxfam, mae Tŷ Hafan yn un o bedair elusen fawr a nifer o elusennau lleol llai sydd wedi elwa o weithgareddau codi arian y myfyrwyr a lwyddodd i gasglu dros £40,000 yn ystod 2010/11.\nWrth siarad wedi’r cyflwyniad, dywedodd Ismael:\n"Mae wedi bod yn bleser codi arian ar gyfer achos mor dda, elusen sydd mor agos at galonnau pobl sy'n byw yn Aberystwyth a’r clych yn ogystal â'r myfyrwyr. O'r holl elusennau y bûm i ni’n casglu ar eu cyfer y llynedd, Tŷ Hafan ysgogodd yr ymateb mwyaf twymgalon.\n"Rydym yn hapus iawn fod y myfyrwyr wedi cefnogi’r ymgyrch hon a’i gwneud yn gymaint o lwyddiant. Diolch yn fawr i bawb ac yn arbennig i Cathy Beckham yn Urdd y Myfyrwyr. Rydym wedi gosod targed o £80,000 ar gyfer 2011/12 ac rydym yn hyderus y byddwn yn ei gyrraedd cyn diwedd Mehefin, diolch i gefnogaeth pawb sy'n gysylltiedig â’r ymgyrch.”\nMeddai Philip Thomas o Tŷ Hafan: "Rwy'n ddiolchgar iawn i Aber Rag a chymuned y myfyriwr ym Mhrifysgol Aberystwyth am eu haelioni. Mae Tŷ Hafan yn dibynnu ar gyfraniadau a wneir gan aelodau o'r gymuned ac mae'n arbennig o braf gweld pobl ifanc yn gweithio i gynorthwyo pobl ifanc eraill a'u teuluoedd sydd yn llawer llai ffodus na hwy eu hunain. "\n"Ar ran y Brifysgol hoffwn estyn ein llongyfarchiadau cynhesaf a dweud diolch o galon i bwyllgor Rag Aber ar lwyddiant rhyfeddol yr ymgyrch godi arian hon. Mae gan Rag Aber hanes hir a nodedig o godi arian ar gyfer elusennau, mawr a bach, ac yr wyf yn falch bod y traddodiad hwn yn parhau’n fyw diolch i waith diflino aelodau'r pwyllgor a haelioni eu cyd-fyfyrwyr a'r gymuned ehangach."\nCangen godi arian swyddogol Urdd y Myfyrwyr Aberystwyth yw Rag Aber. Ymhlith y digwyddiadau a drefnwyd i godi arian i Tŷ Hafan yr oedd Dawns Fawr yr Eira, a oedd yn cynnwys peiriant eira go iawn, a digwyddiad canlyn cyflym (speed dating).\nAelodau'r pwyllgor Aber Rag yw: Llywydd, Ismael Khan; Is-lywydd, Rhian McIntosh, Trysorydd, Verity Bailey; Ysgrifennydd, Beth Archer; Ysgrifennydd Cymdeithasol, Hannah Dalton; Cyswllt, Hulda Knox-Thomas.


Rysáit Cacennau Afal Hawdd Hawdd\nRydyn ni i gyd yn gyfarwydd â chwythwr afal - y dysgl glân o afalau cynnes sydd â bisgedi aur. Ond ydych chi erioed wedi rhoi cynnig arni i gyd wedi ei gymysgu gyda'i gilydd i greu cacen? Yma, mae'r afalau wedi'u lleoli yn y cymysgedd bisgedi melys, gan greu cacen afal gyda gwead unigryw. Mae'r sinamon a'r nytmeg yn dod â'r blasau afal chwaethus i'r pwdin, gan ei gwneud yn berffaith - eto yn annisgwyl - yn ychwanegol at eich bwrdd gwyliau.\nMae'r rysáit hon yn galw am gymysgedd pobi bisgedi, gan arwain at rysáit uwch-gyflym y gallwch chi ei daflu gyda'i gilydd mewn munudau. Syfrdanwch eich teulu ar noson wythnos gyda'r hwyl hyfryd hwn yn y De. Os yw'n well gennych, gallwch ddefnyddio rysáit cymysgedd bisgedi cartref .\nEfallai mai Granny Smith yw'r afal mynd i bobi, ond mae cymaint o fathau eraill sydd yr un mor, os nad yn fwy felly, yn flasus wrth eu pobi mewn pwdin. Os ydych ar gael yn eich marchnad leol, rhowch gynnig ar Jonagold, Honeycrisp, Mutsu neu Winesap.\n2 llwy fwrdd o sudd lemwn wedi'i wasgu'n ffres\n4 cwpan o afalau wedi'u torri'n fân\n1/2 cwpan wedi'i brynu neu\ncymysgedd pobi bisgedi cartref\nCynhesu'r popty i 350 F. Gosodwch bara cacen 10 modfedd.\nChwistrellwch sudd lemon dros yr afalau wedi'u torri.\nRhowch wyau, siwgr, menyn wedi'i doddi, sbeisys, halen, vanilla, cymysgedd pobi a llaeth mewn priddwr neu brosesydd bwyd. Cymysgu'n dda. Arllwyswch i mewn i bowlen a throwch i'r afalau wedi'u torri.\nArllwyswch i mewn i bara carth parod.\nPobwch yn 350 F am 50 i 55 munud, neu hyd nes ei osod.\nDylai cyllell a fewnosodir i'r ganolfan ddod allan yn lân.\nPerlysiau wedi'u Grilio Gyda Rysáit Saws Dipio Gwartheg\nJohannisbeeren a Schwarze Johannisbeeren - Currant Coch a Du


Cosbau Gorfodi Gwastraff\nSbwriel, Gofal Stryd, Rheoli Plâu\nGwerthuso'r Dudalen (Cosbau Gorfodi Gwastraff)\nHysbysiadau o Gosb Benodol\nSwm y gosb os caiff ei dalu o fewn 10 niwrnod\nSwm Cosb Llawn\nUchafswm y Gosb os bydd erlyniad yn arwain at gollfarn\nGollwng sbwriel Adran 87, Deddf Diogelu'r Amgylchedd 1990 £75 £100 £2,500\nMethu cydymffurfio â hysbysiad rheoli sbwriel stryd Adran 94, Deddf Diogelu'r Amgylchedd 1990 £60 £100 £2,500\nMethu cydymffurfio â hysbysiad clirio sbwriel Adran 92c/94a, Deddf Diogelu’r Amgylchedd 1990 £60 £100 £2,500\nMethu cyflwyno dogfennau gwastraff Adran 34, Deddf Diogelu'r Amgylchedd 1990 £180 £300 £5,000\nMethu cyflwyno caniatâd i gludo gwastraff Deddf Rheoli Llygredd (Diwygiad) 1989 £180 £300 £5,000\nMethu cydymffurfio â hysbysiad cynhwysydd gwastraff Adran 46/47, Deddf Diogelu’r Amgylchedd 1990 £60 £100 £1,000\nHysbysiad o Gosb Benodol am faw cŵn Deddf Cŵn (Baeddu Tir) 1996 £75 £100 £1,000\nMethu cydymffurfio â Gorchymyn Cŵn ar Dennyn Gorchymyn Cŵn ar Dennyn (Promenâd ar Draeth Aberafan) 2013, adran 3 £50 £75 £1,000\nMethu cydymffurfio â Gorchymyn Gwahardd Cŵn Adran 3, Gorchymyn Gwahardd Cŵn (Promenâd ar Draeth Aberafan) 2013 £50 £75 £1,000\nGadael dau gerbyd neu fwy sydd ar werth ar y ffordd Adran 3-9, Deddf Cymdogaethau Glân a'r Amgylchedd 2005 £60 £100 £5,000\nGadael cerbyd Adran 2-4, Deddf Amwynder Gwaredu Sbwriel 1978 £120 £200 £2,500\nTipio Anghyfreithlon Deddf Diogelu’r Amgylchedd 1990 Adrannau 33(1)(a) a 33ZB £280 £400\nMae’r cosbau am y drosedd yn cynwys carchariad am uchafswm o 12 mis am gollfarn ddiannod a/neu ddirwy ddiderfyn am gollfarn ar dditiad, i garchariad am uchafswm o bum mlynedd neu ddirwy ddiderfyn neu’r ddau\nBeidio â chydymffurfio â'ch dyletswydd mewn perthynas â throsglwyddo gwastraff cartref\nDeddf Diogelu’r Amgylchedd 1990 Adrannau 34(2A) a 34ZB £150 £300 Mae dirwy ddiderfyn ar gyfer y drosedd\nMae hyn yn cyfeirio at ollwng neu adael sbwriel ar dir neu mewn dŵr yn yr awyr agored sy'n hygyrch i'r cyhoedd.\nPeidio â chydymffurfio â hysbysiadau rheoli sbwriel stryd\nLlunnir yr hysbysiadau hyn i'w rhoi ar eiddo masnachol, ac eiddo bwyd yn benodol, lle cronnir sbwriel yn y cyffiniau o ganlyniad i waith y busnes. Byddai'r hysbysiad yn mynnu bod gan y perchennog ddyletswydd i sicrhau y cedwir pellter penodedig ar y naill ochr i 'flaen' yr eiddo'n glir o sbwriel.\nPeidio â chydymffurfio â hysbysiad clirio sbwriel\nMae gan y prif awdurdodau sbwriel y pŵer i roi'r hysbysiadau hyn lle caiff tir yn eu hardal ei ddifwyno gan sbwriel. Mae hyn yn berthnasol i dir preifat ac os na chydymffurfir â'r hysbysiad, byddai gan yr awdurdod lleol yr hawl i fynd ar y tir, clirio'r gwastraff ac adennill unrhyw gostau.\nPeidio â chyflwyno dogfennau gwastraff\nMae gan yr awdurdod lleol y pŵer i fynnu (trwy hysbysiad) cadarnhad ar sut mae menter fasnachol yn cael gwared ar ei gwastraff masnachol. Mae peidio â chydymffurfio â'r hysbysiad hwn yn drosedd ac mae hyn fel arfer yn annog masnachwyr i gael gwared ar eu gwastraff yn y dull cywir.\nMethu cyflwyno caniatâd i gludo gwastraff\nDylai unrhyw un sy'n cludo gwastraff am elw, neu sy'n cludo gwastraff fel rhan o'u gweithgareddau busnes, gael trwydded i wneud hynny. Mae gan swyddogion awdurdodedig y cyngor y pŵer i ofyn i weld y trwyddedau hyn.\nPeidio â chydymffurfio â hysbysiad cynhwysydd gwastraff\nRhoddir yr hysbysiadau hyn i breswylwyr a masnachwyr er mwyn sicrhau eu bod hwy'n cyflwyno eu gwastraff ar yr adeg gywir ac yn y lle cywir; mae'r hysbysiadau hefyd yn ymdrin ag unrhyw wastraff ychwanegol y gellir ei gyflwyno gan fasnachwyr.\nHysbysiad o Gosb Benodol am faw cŵn\nBydd peidio â glanhau ar ôl ci rydych yn berchen arno neu rydych â gofal amdano'n arwain at ddirwy cosb benodol.\nGadael dau gerbyd neu fwy sydd ar werth ar y ffordd\nBwriad hyn yw targedu pobl sy'n defnyddio'r briffordd fel ystafell arddangos answyddogol wrth gynnal busnes yn gwerthu cerbydau modur. Mae'r ymddygiad hwn yn annheg i breswylwyr lleol na chânt ddefnyddio'r ffordd eu hunain wedyn i barcio a byw eu bywydau pob dydd.\nMae gan y cyngor y cyfrifoldeb i symud pob cerbyd a adewir ar dir yn yr awyr agored.\nGorfodi baw cŵn\nSbwriel, Cŵn & Bin Graean\nRhoi gwybod am broblem o ran glanhau strydoedd


Uncategorized | Paned a Chacen | Tudalen 2\nArchif | Uncategorized RSS feed for this section\nI lawer, dydd Mawrth Ynyd yw’r un diwrnod y flwyddyn pan maen nhw’n gwneud yr ymdrech i wneud crempogau. Ond dwi’n hapus i fachu ar unrhyw gyfle i wneud crempogau, boed nhw’n rai tenau fel sy’n draddodiadol i ni heddiw, neu grempogau tew Americanaidd i frecwast gyda bacwn a sudd masarn, neu hyd yn oed y Kaiserschmarrn o Awstria, sy’n gwneud pwdin neu hyd yn oed ginio barus.\nOnd ar ddydd Mawrth Ynyd, dim ond y crempogau mawr tenau sy’n gwneud y tro, a dwi’n reit draddodiadol ac yn hoffi eu llenwi gyda menyn, siwgr a lemon ( a rhaid cyfaddef dwi’n ddigon hapus i ddefnyddio sudd lemon ffug ar y rhain, dyna da ni wastad wedi ei wneud ers yn blant). Yna byddaf eu rholio i fyny ac yn eu sglaffio yn sydyn, does dim angen cyllell a fforc. Ac os ydy un grempog yn unig yn eich digoni, yna rydych chi’n well person na fi o lawer!\nMae’n bosib prynu pob math o gymysgedd crempogau wedi’i gwneud yn barod yn y siopau y dyddiau hyn, ond beth all fod yn haws na chymysgu ychydig o flawd gydag wyau a llaeth?\nY broblem pam da chi’n eu coginio yw nad ydych chi byth yn cael nhw ar eu gorau, yn syth o’r badell yn chwilboeth.\nDyma chi’r rysáit , ond sut ‘da chi’n licio eich rhai chi?\n110g blawd plaen\n250ml llaeth (dwi’n defnyddio llaeth sgim gan mai dyna sydd yn y tŷ, ond defnyddiwch chi beth bynnag da chi eisiau)\n25g menyn wedi’i doddi.\nHidlwch y blawd mewn i bowlen ac ychwanegwch yr halen\nCymysgwch y wyau mewn cwpan a gwnewch bant ynghanol y blawd a’u tywallt i mewn.\nYn raddol ychwanegwch y llaeth gan gymysgu gyda chwisg llaw.\nCymysgwch yn araf o’r canol gan gymysgu’r blawd o’r ochrau yn raddol. Fe fydd hynny sicrhau na fydd gennych chi unrhyw lympiau.\nPan fyddwch chi’n barod i goginio eich crempogau toddwch y menyn mewn padell ffrio, ac ychwanegwch ddau lond llwy fwrdd i’r cytew, a’i gymysgu yn dda.\nTywalltwch y gweddill allan o’r badell a’i roi i un ochr. Defnyddiwch bapur gegin i gael gwared ag unrhyw ormodedd o fenyn yn y badell, da chi ddim eisiau boddi eich crempog mewn menyn. (Dwi’n ffeindio drwy wneud hyn a drwy sicrhau bod y gwres yn ddigon uchel fe fydd hyd yn oed y grempog cyntaf yn berffaith).\nYna gyda’r gwres i fyny yn uchel rhowch diogon o gytew yn eich padell i orchuddio’r gwaelod, gan droi’r badell o gwmpas i wneud yn siŵr bod y cytew yn gorchuddio’r badell yn hafal. Gofalwch i beidio â rhoi gormod, fe ddylen nhw fod yn eithaf tenau.\nAr ôl rhyw funud neu ddau, fe ddylech chi weld swigod bach ar dop y grempog, trowch nhw drosodd a’u coginio am funud neu ddau yn bellach.\nBwytewch cyn gynted â da chi’n gallu.\nPaned a Chacen – Y llyfr\nNawr mae’n rhaid i fi ddechrau drwy ymddiheuro fy mod i wedi bod ychydig yn dawel ar y blog yma yn ddiweddar. Ond mae yna reswm (mae’r cliw yn y teitl!) Ie dwi’n sgwennu llyfr ryseitiau Paned a Chacen. Dwi mor ecseitied!\nDwi methu coelio’r peth a dweud y gwir, ond roedd y criw hyfryd yn y Lolfa yn licio’r blog cymaint fel eu bod nhw eisiau ei drosglwyddo i ffurf llyfr. Wrth gwrs fydd y llyfr ddim yn cymryd lle’r blog, ond dwi’n gobeithio y bydd o’n estyniad ohono, fydd yn cynnig nifer o ryseitiau newydd, yn ogystal â rhai o’r ffefrynnau o’r blog yn barod.\nFel y blog mae’n mynd i fod yn llawn o’r ryseitiau dwi’n hoffi eu bwyta a’u coginio fy hun, sef cacennau, bisgedi a phwdinau. Mae yna gymysgedd o ryseitiau ynddo, rhai’n syml iawn, ac eraill yn cynnig ychydig bach mwy o her. Felly dwi’n gobeithio y bydd o’n cynnig rhywbeth i bawb.\nFelly fel y gallwch ddychmygu dwi wedi bod yn pobi yn ddi-baid yn ddiweddar, dwi hyd yn oed wedi cymryd wythnos i ffwrdd o’r gwaith i ganolbwyntio ar y llyfr yr wythnos hon, felly mae’r tŷ yn llawn cacennau! Mae’n od peidio gallu rhannu’r ryseitiau efo chi ar y blog, ond dwi wedi bod yn trydar lot o luniau!\nY gobaith yw y bydd y llyfr ar gael erbyn y Nadolig, felly dwi’n siŵr y byddwch chi gyd yn gofyn i Sion Corn am gopi! Ond oes gan unrhyw un syniadau am be fyddech chi’n licio ei weld yn y llyfr, gadewch i fi wybod rwan.\nDwi mor hapus fy mod i’n gallu rhannu’r newyddion efo pawb o’r diwedd, a dwi wir yn gobeithio y byddwch chi’n ei licio.\nSylwadau 14 Sylw\nSylwadau 4 Sylw


BlogMenai.com: Y Blaid Geidwadol Gymreig – y blaid mwyaf anhunanol yn y Byd?\nY Blaid Geidwadol Gymreig – y blaid mwyaf anhunanol yn y Byd?\nCafwyd dadl yn ddiweddar yn y Cynulliad Cenedlaethol ynglyn a phleidleisio cyfranol. Roedd Peter Black, aelod y Democratiaid Rhyddfrydol tros Orllewin a Chanolbarth Cymru yn cynnig bod y Cynulliad yn gofyn am yr hawl i lunio deddf a fyddai’n mabwysiadu cyfundrefn gyfrannol o bleidleisio mewn etholiadau lleol yng Nghymru. Dyna ydi’r sefyllfa yng Ngogledd Iwerddon a’r Alban ar hyn o bryd.\nYn naturiol ddigon pleidleisiodd y Democratiaid Rhyddfrydol o blaid y cynnig – a felly hefyd Plaid Cymru. Roedd y Blaid Lafur i gyd yn erbyn ag eithrio Rhodri Morgan a rhywun arall – ac mae’n ymddangos eu bod hwythau wedi pwyso’r botwm anghywir. Mae hyn yn eithaf traddodiad ymhlith aelodau Llafur bellach Ymddengys bod y deinasoriaid gwleidyddol yn cael anhawster i ddelio gyda’r dechnoleg newydd. Yr hyn a sicrhaodd bod y cynnig yn syrthio fodd bynnag oedd y ffaith i’r Ceidwadwyr atal eu pleidlais.\nAr un olwg mae hyn yn ymylu ar fod yn syfrdanol. Mae’r drefn sydd gennym ar hyn o bryd yn (First Past the Post - FPTP) yn neilltuol o anheg o safbwynt y Ceidwadwyr yng Nghymru. Ymhellach, gellir dadlau mai FPTP ydi conglfaen hegemoniaeth draddodiadol y Blaid Lafur yng Nghymru.\nHeb fynd yn rhy dechnegol mae dau reswm am hyn. Yn gyntaf mae cryn dipyn o bleidleisio tactegol yn erbyn y Ceidwadwyr yng Nghymru, ac mae FPTP yn ddelfrydol ar gyfer pleidleisio tactegol. Yn fwy arwyddocaol mae pleidlais y Ceidwadwyr yn gymhedrol o ran canran ond wedi ei ddosbarthu yn fwy cyson tros y wlad nag un Plaid Cymru er enghraifft. Mewn sefyllfa o’r fath mae amrediad mawr yn fanteisiol pan mae canran y bleidlais yn is na thua 30%. Dyna pam bod Plaid Cymru wedi cael cymaint o seddi na’r Ceidwadwyr yn etholiad San Steffan 05 a mwy na nhw yn 01 a 97 er i ni gael llai o bleidleisia. Yn wir, ni chafodd y Toriaid unrhyw seddi o gwbl yn etholiadau San Steffan yn 01 a 97.\nMae FPTP yn anheg i’r Ceidwadwyr mewn etholiadau lleol hefyd. Er enghraifft mae eu pleidlais yn ddigon tebyg i un y Democratiaid Rhyddfrydol yng Nghaerdydd, ond mae ganddynt lai o lawer o seddi. Yn y mannau hynny lle mae’r Ceidwadwyr yn wan – y Gymru Gymraeg a’r maes glo nid oes ganddynt prin unrhyw gynrychiolaeth o gwbl. Anaml y byddant yn trafferthu i gynnig ymgeiswyr yn y lleoedd hyn oherwydd eu bod n gwybod nad oes ganddynt obaith o gael eu hethol. Byddai trefn gyfrannol yn rhoi cynrychiolaeth iddynt yn rhai o’r lleoedd hyn.- ac yn rhoi cyfle iddynt ddechrau adeiladu.\nMae FPTP bron yn ddi eithriad o fantais i’r Blaid Lafur yng Nghymru ar pob lefel. Yr unig eithriad posibl ydi’r etholiadau lleol yn gynharach eleni. Oherwydd i’w canran o’r bleidlais syrthio’n sylweddol ac i bobl ddechrau pleidleisio yn dactegol yn eu herbyn mae’r FPTP wedi dechrau milwrio yn eu herbyn mewn rhai rhannau o’r wlad – ond mae’n parhau i’w cynorthwyo mewn mannau eraill.\nMae gan y Ceidwadwyr Cymreig hanes o wrthwynebu datblygiadau sydd o fantais etholiadol iddyn nhw eu hunain. Roeddynt yn chwyrn eu gwrthwynebiad i ddatganoli ac i’r gydadran gyfrannol o’r gyfundrefn pleidleisio. Oni bai am ddatganoli, a’r elfen gyfrannol ni fyddai’r Ceidwadwyr wedi bod a gwleidydd proffesiynol yng Nghymru o 1997 hyd at 2005. Y cwestiwn diddorol ydi pam?\n‘Dwi ddim yn siwr a bod yn onest beth yw rhesymeg swyddogol y Blaid Geidwadol Gymreig am yr ymddygiad ymddangosiadol bisar yma. Efallai eu bod yn defnyddio esgus sy’n ymwneud ag amddiffyn y cyfansoddiad, neu rhywbeth cyffelyb. Byddai dadl o’r fath yn amlwg chwerthinllyd mewn cyd destun llywodraeth leol – gwan iawn ydi cysylltiad llywodraeth leol gyda’r cyfansoddiad anysgrifenedig Prydeinig, a fel y sonwyd uchod mae trefn gyfrannol yn bodoli mewn etholiadau lleol yng Ngogledd Iwerddon a’r Alban heb greu anhrefn cyfansoddiadol. Mae llywodraethau Prydeinig o pob lliw wedi bod yn .hollol hapus efo trefniadau cyfrannol yn yr Iwerddon ers blynyddoedd cynnar y ganrif ddiwethaf. Ymhellach trefn gyfrannol a geir mewn etholiadau Ewropeaidd ar hyd a lled Prydain.\nYn fy marn i yr eglurhad gwirioneddol ydi sefyllfa’r Blaid Geidwadol yn Lloegr. Mae cefnogaeth y Blaid Geidwadol yn Lloegr yn uwch nad yw yng Nghymru – yn llawer uwch. Yn wir mae ganddi’r potensial i gyrraedd canran o tua 45% o’r bleidlais. Os ydi plaid yn cyrraedd y math yma o gefnogaeth o dan cyfundrefn FPTP maent yn ennill llawer iawn o seddi – efallai 65% neu fwy.\nMewn geiriau eraill mae buddiannau’r Blaid Geidwadol Brydeinig yn bwysicach i’r Blaid Geidwadol Gymreig na buddiannau nhw eu hunain.\nMae hyn oll yn rhywbeth i’w gadw mewn cof pan mae pobl fel Glyn Davies, Dylan Jones Evans a Guto Bebb yn son am Blaid Geidwadol Gymreig gydag elfen gryf o annibyniaeth yn perthyn iddi.\nMae unrhyw endid sydd a mwy o ddiddordeb mewn amddiffyn buddiannau endid arall na rhai ei hun trwy ddiffiniad yn israddol. Fel mae pethau’n sefyll meddylfryd gwasaidd ydi un y Ceidwadwyr Cymreig – ac felly y bu hi erioed.\nLabels: dulliau pleidleisio, idiotrwydd, Toriaid\nLovely tajam posting. Tidak pernah berpikir bahwa itu adalah ini mudah. Extolment untuk Anda!\nY llywyddiaeth - Gwilym a Guto yn gosod eu stondin...\nA dyna i ni broblem bach arall gyda Mr Eaglestone\nY Blaid Geidwadol Gymreig – y blaid mwyaf anhunano...\nBeth yw pwynt Llywydd Plaid Cymru?\nArwel Pierce, Louise Hughes a chadeiryddiaeth Meir...\nAlun Cairns - gwaeth na Hitler\nVoice of Gwynedd heroes part 2 - Ian Stephen Hunte...\nIwerddon yn dweud NA\nY drwg efo Mr Eaglestone\nEtholiadau lleol rhan 4 - gweddill Morgannwg


Ap i helpu cleifion strôc aros adref i wella yn y pandemig – Golwg360\nMae ymchwilwyr yn datblygu ap ar gyfer ffôn symudol i helpu cleifion sy’n gwella wedi strôc, i ymarfer mwy ac ymdopi gydag unigedd yn ystod pandemig Covid-19.\nBydd yr ap yn rhoi hyfforddiant yn y cartref i gleifion sy’n ei chael hi’n anodd symud ar ôl cael strôc.\nGyda’r feddalwedd, sy’n cael ei greu ym Mhrifysgol Aberystwyth, gall y cleifion fonitro eu symudiadau corfforol eu hunain, yn ogystal â darparu adborth er mwyn hybu hunan-gymhelliant.\nYn y dyfodol bydd yr ap yn cynnwys yr opsiwn i gleifion rannu eu statws gyda gweithwyr y Gwasanaeth Iechyd a gydag ymchwilwyr.\n“Defnyddio eu harbenigedd i wneud gwahaniaeth”\nMae’r prosiect yn cael ei gefnogi gan Swyddfa Wyddoniaeth Llywodraeth Cymru gyda grant o £66,000.\nDywedodd Gweinidog Addysg Llywodraeth Cymru, Kirsty Williams:\n“Mae coronafeirws wedi effeithiau ar bobl mewn sawl ffordd wahanol, gyda’r angen i hunan-ynysu yn golygu bod angen i ni newid y ffordd rydyn ni’n ymarfer corff.\n“Rwy’n falch ein bod yn cefnogi’r prosiect hwn… a bod staff a myfyrwyr Prifysgol Aberystwyth yn gallu defnyddio eu harbenigedd i wneud gwahaniaeth gwirioneddol i fywydau pobl sy’n gwella ar ôl cael strôc.”\n“Hyrwyddo gweithgarwch symud”\nMae’r Prif Ymchwilydd Dr Otar Akanyeti yn ddarlithydd yn yr Adran Gyfrifiadureg ym Mhrifysgol Aberystwyth.\n“Nod yr Ymarferydd Ymarfer Rhithwir yw lleihau ymddygiad eisteddog ar adeg pan allai cleifion strôc fod yn hunan-ynysu wrth wella gartref,” meddai.\n“Drwy hyrwyddo gweithgarwch symud, bydd yr ap yn gwella lles corfforol, gwybyddol a meddyliol cleifion, yn cynorthwyo adferiad, ac yn y tymor hir yn atal cymhlethdodau iechyd pellach fel cwympiadau, strôc arall, diabetes neu iselder.”